text:
Vhiki
Vhiki kana kuti svondo zvinoreva nguva inoita mazuva anoverengwa kuita masere akatevedzana. Mazuva evhiki anoverengwa zvichivamba musi weSvondo kusvika musi weMugovera. Nokumwe kutaura vamwe vanodaidza vachiti svondo.
Mazuva evhiki ndeanoti:
- Svondo - zuva rokutanga reVhiki kanaSvondo
- Muvhuro - zuva rechipiri reVhiki. Muvhuro izuva rokutanga pamazuva anoenda vanhu vazhinji kubasa, izuva rinovhura mazuva emushando paSvondo roga-roga.
- Chipiri - zuva rechipiri pamazuva anoshandiwa paSvondo roga roga. Uyewo, Chipiri izuva rechitatu kubva kutanga kweSvondo roga-roga.
- Chitatu - zuva rechitatu pamazuva anoenda vanhu vaszhinji kumabasa ririvo zuva rechina kubva pazuva rokutanga kweSvondo roga-roga
- China - iri izuva rechina pamasuva emushando paSvondo roga-roga, ririvo zuva rechishanu kubva pazuva rokutanga kweSvondo roga-roga.
- Chishanu - iri izuva rechishanu riri rekupedzisira pamazuva okushanda paSvondo roga-roga asizve riri zuva rechitanhatu kubva pazuva rokutanga paSvondo roga-roga.
- Mugovera kana kuti chitanhatu - iri izuva rokupedzisira paSvondo roga-roga. Uyewo izuva apo vamwe vashandi vanogovegwa mibairo yekushanda kwavakaita paSvondo rose, ndiko kusaka zuva iri rakanzi Mugovera.


c: text/html

text:
Muranda
Muranda (English: Slave) munhu anoonekwa nekubatwa senhumbi kana chimwe chinhu chinotengwa; uye munhu anomanikidzwa kushanda pasina muripo waanopiwa. Munhu ari muhuranda: anomanikidzwa kugara panzvimbo paasiri kuda; anomanikidzwa kubata mabasa asingade; anoshanda asina muripo; anomanikidzwa kuroora kana kuroorwa; anokwanisa kumanikidzwa kushanda mumawuto achiri mudiki.
Kugara nevaranda uye kutenga nokutengesa varanda itsika yaiitwa nemarudzi mazhinji pasi rose. Huranda hwaiveko munhoroondo yevagari veAfrica; Asia; Europe kana America. Vanhu vaitora varanda verudzi rwavo vane ganda rakafanana neravo kana kuti vaitenga varanda vanobva kune mamwe marudzi. Munhu aigona kuita muranda: mushure mokukundika kubhadara chikwereti; mushure mekutapwa muhondo; atengeswa neverudzi rwake; adzingwa mumusha nezvikonzero zvakasiyana.
Huranda hune nhoorondo huru inozivikanwa kunyanya ndiwo Huranda hwekuyambutswa Atlantic hwakatapa vanhu vatema vazhinji kubva kuAfrica vachiendeswa kuAmerica neEurope. Uhwu huranda kunodanwa muEnglish kunzi "Trans-Atlantic Slave Trade" nokuti vatapwa vaiyambutswa gungwa reAtlantic vachiendeswa kumhiri kwaro kuAmerica neEurope.
Huranda uhwu hwekuyambutswa kwevatema ndicho chikonzero kuine vanhu vatema vazhinji kunyika dzekuEurope, North America neSouth America. Huranda uhwu hwakapera mushure mekutarwa kwemitemo munyika idzoddzi inova mitemo yairambidza kutengeswa kwevaranda uye kuva nevaranda.
Pari nhasi vamwe vanoti huranda huchiriko muchivande pasirose. Kune huranda hwekushandiswa: muminda; mumawuto; muchipfambi mudzimba nedzimwe nzira dzakasiyana.

robotstxt: allowed

filter: keep


text:
Motsi
Motsi kana kuti Chiposhi kana kuti Chimwe iri ivara rehuwandu, chiperengo chehuwandu, uyewo izita rechiperengo chinomirira huwandu uhu. Chinomirira huwandu hwechinhu chimwe chete. Motsi kana kuti chiposhi zvinorevawo pfungwa yokuva chikamu chimwe kubva muhumwe hunobva mumubatanidzwa hwezvinhu. So muenzaniso, chidimbu chemutsara chakareba nechikamu chimwe chehubatanidzwa hwehurebu (chezvikamu zvehurebu).
Muzvidzidzo zveMasvomhu, chiperengo chehuwandu ichi chinomirirawo zvinotevera:
- pachinyakare, ichi chiperengo chohuwandu (ordinal number) chokutanga, kunyangwe zvazvo mazuvano maitiro anogamuchirwa noruzhinji ndeokushandisa chiperengo chehuwandu chinomirira kusavapo kwezvinhu, 0, saicho chiperengo chokutanga.


text:
Mbiti
Mbiti (Otter in English) imhuka yemusango iri pamupanda wemhuka dzinoyamwisa. Mbiti inoita nguva huru iri mumvura zvakare. Mbiti iri mumhuri imwe chete nechidembo.
Mbiti inotakura pamuviri kwemazuva 86. Mbiti nzvari dzinoyaruka zvokukwanisa kuita vana dzave nemakore maviri (2) okuzvarwa, hono dzacho dzinokwanisa kuita vana dzave nemakore matatu ekuzvarwa. Kwapera mwedzi mumwe (1), mbiti yazvarwa inokwanisa kubuda mubako.
Nguva zhinji munhu anotukwa kunzi "uri mbiti" kana achinge aita zvisiri izvo, kana kuti zvinosembura.


text:
Category:Pimanyika
Pimanyika (Geometry in English) chidzidzo chinowongorora mibvunzo pamusoro pezvinotevera:
- Kaumbirwo kakaitwa zviumbwa tichitarisa kupimwa kwemativi nemagonya;
- Kupa mitemo inotsanangudza, kufananidza, nokusiyanisa chiumbwa chimwe nechimwe;
- Kududza kuti chiumbwa chiri papi zvichifananidzwa nepane chimwe chiumbwa.
- Kukura kwakaita nzvimbo;
- Kududza kuti nzvimbo iri papi zvichifananidzwa nepane imwe nzvimbo;
Pages in category "Pimanyika"
The following 109 pages are in this category, out of 109 total.


text:
Tsazahusiku
Muchidzidzo cheTaranyika (Geography), mazuva eTsazahusiku anoitika March 20-21 neSeptember 20-21. Pamazuva aya Denderedzwa reChiedza rinocheka North pole neSouth pole - mativi ose eAkiso anenge ari hhambwe dzakafanana kubva kuzuva - hapana divi rinenge riri pedyo nezuva kudarika rimwe. Zvakare hapana divi reAkiso rinenge rakanongedza kune zuva. Pam
- Bulleted list item
azuva aya nzvimbo dzose dziri panyika dzinowana husiku hwakaenzana, hwakareba 12 maawa - saka mazuva aya achinzi Tsazahusiku- equinox.
Kubva pana March 20-21, nguva yechiedza inoenda ichireba kuhafu yekuMaodzanyemba - kutanga kwenguva yeChirimo (spring) kunzvimbo dziri kuMaodzanyemba kweMutsazanisi. Kunzvimbo dziri kuChamhembe, nguva yechiedza inenge ichiderera, kutanga kwenguva yeMatsutso (autumn) kunzvimbo idzi.
Kubva pana Sep 20-21, nguva yechiedza inoenda ichiderera kuhafu yekuMaodzanyemba - iyi inguva yemwaka we[[Matsutso] (autumn) kunzvimbo dziri ku[[Maodzanyemba kweMutsazanisi. Kunzvimbo dziri kuChamhembe, nguva yechiedza inenge ichireba, nguva yemwaka weChirimo kunzvimbo idzi.
Chivakamberi chekuti Tsaza- chiri pamberi peshoko rokuti tsazahusiku chinodudza kuti zvinhu zvakataurwa kumashure kwacho zvakaenzana. Vara rokuti Tsaza- rinofanana nerokuti equi- rinoshandiswa kuEnglish pamberi pemashoko anoti: equilateral, equidistant, equiangular.


text:
Hutapiri
Hutapiri (concentration in English) zvinoreva huwandu hwechiri kutsvakwa mudutu rezvinhu zviri kutarirwa. Kana gold ichicherwa chitofu chinobuda kumugodhi chinokwanisa kunge chine hutapiri hunoita 2 gram/tonne. Panozosvika kunatswa kuReserve Bank chidhinha che gold chinenge chava nehutapiri hunoita 99% zvichikwira.
Mutape zvinoreva izvo zvinobatwa zvinenge zvawedzerwa hutapiri nemitowo inopatsanura mambara kubva kuchitofu. Mutape une hutapiri hwemuchegwa nesimbi hwakawanda kudarika chitofu kana mambara.


text:
CHIREVO chevakuru chinoti, "Kana wafunga kudya imbwa idya iri hono" chakazadzikiswa nemumwe murume wechidiki wekwaNyashanu, kuBuhera uyo akashamisa vakawanda veko mushure mekudya nyama yembwa senzira yekuratidzira kugumbuka nemabatirwo aanoti anogara achiitwa nevabereki vake.
Nyaya iyi inonzi yakaitika nguva pfupi yadarika mumusha waSabhuku Jombo.
Ephias Marazi (34) ari kubvuma kuti akadya nyama yembwa senzira yekuratidza vabereki vake kutsutsumwa kwake pamusoro pemabatiro avanogara vachimuita.
Akaudza Kwayedza kuti: "Hakusi kunyepa kuti ndakadya nyama yembwa, ndakaidya zveshuwa.
"Ndakadya ari matumbu ayo ndakabika ndakazotorerwa imwe nyama yacho nababa pavakandiona vakanoirasa musango."
Ephias anoti "zvekurova" nyama yembwa zvaakaita hazvishamise sezvo achiti kune dzimwe nyika madzimai anogona kufamba asina kupfeka achiratidzira, vamwe vachiputitsa mabhomba nekuita zvimwe zvinhu zvakasiyana kuti vanzwikwe.
Anoti zvakare kune dzimwe nyika madzimai anogona kunyima varume vavo bonde kana ivo varume vachirambawo kupa madzimai avo sekuratidzira dakara zvavanenge vachida zvaitwa.
"Zvandakaita izvi ndaida kuendesa shoko kuvabereki vangu neruzhinji rekuti vanondibata hunhapwa, vanondiona sendisiri munhu.
"Imbwa iyi yakanga yafa yoga yaiva yaTatenda.
"Nyaya iyi yakabvira muzhizha apo munda wangu wakadyiwa nemombe dzababa, vakaramba kundiripa uyewo vanogara vachingondishora pamwe chete naamai pasina chavanoti ndinogona pano pamusha," akadaro.
"Hapana chakaipa chandakaita pakudya nyama yembwa, chionai mashoko angu andaida kusvitsa ekuti ndinoshungurudzwa ari kufamba zvakonzera imi vatori venhau kusvika kuno kure kwakadai muchibva kuHarare.
"Kana Ishe Nyashanu pano vachauya vanzwa nyaya iyi maiburitsa. Ndinodawo kuti vabereki vangu vandione semunhu kwete semhuka," akadaro.
Anoti imbwa iyi yafa, akaivhuna ndokubika matumbu ayo ndokutanga kudya vabereki vake vachiona sezvo akavataurira kuti aidya nyama yembwa izvo zvakazoita kuti baba vake vamhanye kunotaurira amai vake nezvechiitiko ichi.
Imbwa iyi, anodaro, aida kuitenga kuna Tatenda nemari inoita US$25 asi yakazofa asati akwanisa kubhadhara mari yaidiwa.
Murume uyu anoti anoshanda zvikuru nevabereki vake kuita mabasa epamusha asi havana chavanomupawo semuripo kunyangwe vakatengesa zvirimwa zvavanorima naye nemuriwo wekubindu ravo.
"Baba vakambondivimbisa kuti vachandipa mari nekushanda kukuru kwandinoita pamusha asi kusvika nanhasi uno hapana zvavakamboita," akadaro.
Obvunzwa nezvemanakiro enyama yembwa yaakatetena, Ephias akati inongonaka sezvinoita dzimwe nyama, "musiyano hapana".
Imwe nyaya zvakare yakataurwa naEphias anoti vabereki vake vanopota vachitengesa huku dzake iye asingazive vachidya mari yake pasina kana shoma yavanomupa.
"Mari yangu yehuku havandipe, vanoita zvavanoda neni vachindibata kaki. Nyorai zvose zvandiri kutaura," akadaro.
Ephias anoti akaedza kuendesa nyaya yekunetsana kwake nevabereki vake kune vamwe vakuru mumusha uyu nevemunharaunda asi hapana chakagadzirika kusvika azofunga zvekudya nyama yembwa iyi.
VaMussa Marazi, vanova baba vaEphias naamai vake, Maria Nyamisa, havana kuonekwa pakashanyirwa musha wavo svondo rapera neKwayedza sezvo vakanzi vakange vafamba rwendo.
Sabhuku havana kuonekwa zvakare kuti vapewo mafungiro avo panyaya iyi.
Muvakidzani wemhuri iyi, Augustine Marasha (40), anoti pavakanzwa nyaya iyi vakafungidzira kuti ndeye manyepo ndokuzotaura nemurume uyu uyo akabvuma kuti akange adya nyama yembwa.
"Yakatishamisa nyaya iyi zvekuti zvinotyisa, hatizivi kuti sei sabhuku vedu vasina kuendesa nyaya iyoyi kwaShe Nyashanu nekuti mashura chaiwo aya," akadaro Marasha.
Vamwe vanhu vemunharaunda vane nefungidziro yekuti murume uyu anogona kunge ave kurasa njere.
Vamwewo vanoti vanomuziva kuti munhu ane pfungwa dzakadzikama uye akadya nyama yembwa iyi senzira yekuratidzira mabatirwo akaipa ayo ari kuitwa nevabereki vake.
- mapepanhau


text:
United Kingdom
United Kingdom (muchiShona: Bhuriteni) inyika iri kumadokero kweEurope uko kunobva vanhu vanotaura Chirungu, kunova ndiko kwakabva madzitateguru vevanhu vanogara kunyika dzinoti USA, Australia, neCanada.
Guta guru reBhuriteni iLondon.
Inosi zivikanwa nezita rekuti Bhuriteni kana UK. Nyika iyi inosanganisira matunhu anoti Scotland, Wales, Ireland yekumaodzanyemba neEngland. Nyika iyi yakavambwa nezvitsuwa zveGreat Britain, maodzanyemba-mabvazuva echitsuwa cheIreland netumwewo tutsuwa twakawanda. Dunhu remaodzanyemba Ireland ndiro rega dunhu reUK rinemuganhu panyika neimwe nyika - nyika yeIreland. Kunze kwamuganhu panyika uyu, nyika yeUK yakapoteredzwa nemakungwa anoti gungwa Atlantic, North Sea, English Channel neIrish Sea.
Nyika iyi ina mambokadzi anonzi Queen Elizabeth anova mutungamiri wenyika.


text:
Zera (chizvarwa)
Shoko rekuti zera (generation) rinokwanisa kureva chizvarwa sokushandiswa kwarinoitwa panonzi "zera redu nezera rana baba vedu". Tichitevedza mhuri imwe pamakore zana (100) kunokwanisa kurarama zvizvarwa zvina kana zvitatu. Kuti kwaberekwa zvizvarwa kana mazera mangani zvinobva pakuti vanhu vari kuita vabereki vava nemakore mangani. Avo vanotora nguva yavo vachimboita chikoro vanowanza kunonoka kubereka saka mhuri dzavo dzinotarisirwa kuitawo zvizvarwa zvishoma pamakore zana.
Mazera evanhu[chinja | edit source]
- Mbururira zvinoreva mwana ane makore ekuberekwa kabva pamatanhatu kusvika pamakore gumi 6-10. Apa hapaneyi kuti musikana here kana mukomana.
Vakadzi
Mubvana zvinoreva mwanasikana akaroorwa ane mwana kana vana vakewo. Pakuremekedza vamwe vanoti vabvana nyangwe ari munhu mumwe ari kutaurwa. Pahuwandu vanonzi vabvana.
Chembere munhukadzi asaruka zvokuva nemakore ari murumana rwemakumi matanhatu (60) - apa manero anosiyana.
Varume
Jaha zvinoreva mukomana abva zera anokwanisa kunge ave kupfimba vasikana.
Harahwa zvinoreva murume achembera tingati asaruka zvokuva nemakore ari murumana rwemakumi masere (70) zvichikwira. Maonero anosiyana.


text:
Humwe
Humwe (cooperation or cooperator) - Munyika yeZimbabwe mumaruva, mune tsika yakatanga kare kare iyo masahwira nemhuri dzakavakidzana dzaikokana kubetserana mabasa akaita sokurima, kushakura kana kuvaka dzimba. Basa rinoitwa nevanhu vanokokwa ava ndiro rinonzi humwe. Mazuva ano, ruzhinji mumaruva runoshandisa shoko rokuti mushandirapamwe panzvimbo yeshoko rokuti humwe. Vanhu vanozvipira kushandira humwe havatarisiri kuwana mugove kubva mubasa ravanenge vaita.
Kana kuchirehwa munhu anoshandirana nevamwe mune zvakarurama vamwe vatauri vanoti humwe kana kuti mukutsirani.


text:
Chikara Chine Misoro 7 Chinotaurwa Pana Zvakazarurwa 13 Chinomiririrei?
Mhinduro yeBhaibheri
Chikara chine misoro minomwe chinotaurwa pana Zvakazarurwa 13:1 chinomiririra masangano ose ematongerwo enyika.
Chine simba, uye chigaro choumambo, kuratidza kuti chinomiririra zvematongerwo enyika.
—Zvakazarurwa 13:2.
Chinotonga “madzinza ose nevanhu nendimi norudzi,” saka chine simba rinodarika rehurumende imwe chete.
—Zvakazarurwa 13:7.
Chine zviratidzo zvezvikara zvina zvinorondedzerwa muuprofita hwaDhanieri 7:2-8, zvinosanganisira ingwe, makumbo ebheya, muromo weshumba, uye nyanga gumi. Zvikara zviri muuprofita hwaDhanieri zvinomiririra madzimambo kana kuti hurumende dzenyika, idzo dzinotonga dzichitevedzana. (Dhanieri 7:17, 23) Saka chikara chinotaurwa pana Zvakazarurwa 13 chinomiririra masangano ose ematongerwo enyika.
‘Chinobuda mugungwa,’ kureva kuti chinobva mumarudzi evanhu akasiyana-siyana asina kubatana ayo anoumba hurumende dzenyika.
—Zvakazarurwa 13:1; Isaya 17:12, 13.
Bhaibheri rinotaura kuti zita kana kuti nhamba yechikara chacho, 666, “inhamba yomunhu.” (Zvakazarurwa 13:17, 18) Mashoko iwayo anoratidza kuti chikara chinotaurwa pana Zvakazarurwa 13 chinomiririra masangano evanhu, kwete chimwe chinhu chisingaoneki.
Kunyange zvazvo hurumende dzichibvumirana pane zvinhu zvishoma, dzose hadzo dzakafanana pakuti dzinoda kuramba dzichitonga panzvimbo pokuti dzizviise pasi poUmambo hwaMwari. (Pisarema 2:2) Pahondo yeAmagedhoni hurumende idzi dzichabatanidza mauto adzo kuti dzirwise mauto aMwari ayo achange achitungamirirwa naJesu asi hurumende idzi dzichabva dzaparadzwa zvachose pahondo iyi.
“Nyanga gumi nemisoro minomwe”
Dzimwe nhamba dzinoshandiswa muBhaibheri dzine zvadzinomiririra: Somuenzaniso gumi uye nomwe dzinomiririra kukwana. Chinhu chinobatsira kuti tinzwisise zvinorehwa ne“nyanga gumi nemisoro minomwe” zvechikara chinotaurwa pana Zvakazarurwa 13, “mufananidzo wechikara” unozotaurwa pava paya muna Zvakazarurwa, unotaura nezvechikara chitsvuku chine misoro minomwe nenyanga gumi. (Zvakazarurwa 13:1, 14, 15; 17:3) Bhaibheri rinotaura kuti misoro minomwe yechikara chitsvuku ichi inomirira “madzimambo manomwe,” kana kuti hurumende.
Misoro minomwe yechikara chinotaurwa pana Zvakazarurwa 13:1 inomiririra hurumende nomwe: hurumende dzaiva nesimba kudarika dzimwe uye dzakanyanya kutambudza vanhu vaMwari dzakadai seIjipiti, Asiriya, Bhabhironi, Medhiya nePezhiya, Girisi, Roma, uye Britain neAmerica. Kana tikati nyanga gumi dzinomirira hurumende dzose, duku nehombe, saka korona iri panyanya imwe neimwe inoratidza kuti hurumende imwe neimwe inotonga panguva inenge ichitongawo hurumende inenge iine simba kudarika dzimwe panguva yacho.


text:
Mwari Ane Zita Here?
Mhinduro yeBhaibheri
Vanhu vose vane mazita. Mwari angatadzawo here kuvawo nezita rake? Kuva nemazita uye kuashandisa kunokosha kana tichida kuti ushamwari husimbe. Zvinofanira kusiyana here kana pava panyaya yokuva neushamwari naMwari?
MuBhaibheri, Mwari anoti: “
Ndini Jehovha. Ndiro zita rangu.” (Isaya 42:8) Kunyange zvazvo aine mazita akawanda okuremekedza, akadai seokuti “
Mwari Wemasimbaose,” “
Changamire Ishe,” uye “
Musiki,” anoremekedza vanamati vake nekuvaudza kuti vashandise zita rake.
MaBhaibheri akawanda ane zita raMwari pana Eksodho 6:3. Mashoko acho anoti: “
Ndaimbozviratidza kuna Abrahamu, Isaka naJakobho saMwari Wemasimbaose, asi handina kuzvizivisa kwavari nezita rangu rokuti Jehovha.”
Zita raMwari rokuti Jehovha rava nemazana emakore richishandiswa. Kunyange zvazvo dzimwe nyanzvi dzakadzidza dzichifarira rokuti “Yahweh,” zita rokuti Jehovha ndiro rinonyanya kushandiswa. Chikamu chokutanga cheBhaibheri hachina kunyorwa muChirungu asi muchiHebheru, unova mutauro unoverengwa uchibva kurudyi uchienda kuruboshwe. Mumutauro uyu, zita raMwari rinoratidzwa nemavara mana aya, יהוה. Mavara aya mana echiHebheru, kana akashandurwa anobudisa rokuti YHWH uye anozivikanwa seTetragrammaton.


text:
Chii Chinonzi Umambo hwaMwari?
Mhinduro yeBhaibheri
Umambo hwaMwari ihurumende chaiyo yakatangwa naJehovha Mwari. MuBhaibheri “
umambo hwaMwari” hunonziwo “
umambo hwokudenga” nokuti hunotonga huri kudenga. (Mako 1:
Vatongi. Mwari akagadza Jesu Kristu kuti ave Mambo weUmambo hwake uye akamupa masimba anodarika evatongi vose. (Mateu 28:
18) Jesu anongoshandisa simba iri pakuita zvakanaka, sezvo akatoratidza kuti Mutungamiriri akavimbika uye anonzwira tsitsi. (Mateu 4: 23; Mako 1: 40, 41; 6: 31- 34; Ruka 7: 11- 17) Achitungamirirwa naMwari, Jesu akasarudza vanhu vanobva kumarudzi ose avo “
vachatonga semadzimambo pamusoro penyika” uye vachatonga naye vari kudenga.
—Zvakazarurwa 5: 9, 10.
Nguva ichatora Umambo hwacho huchitonga. Kusiyana nehurumende dzevanhu dzinouya dzichienda, Umambo hwaMwari ‘
hauzomboparadzwi.’
—Dhanieri 2:44.
Vachatongwa neUmambo hwacho. Munhu wose anoita zvinodiwa naMwari achararama achitongwa neUmambo hwaMwari, pasina zvokuti uri wedzinza ripi uye wakaberekerwa kupi.
—Mabasa 10: 34, 35.
Mitemo yacho. Mitemo (kana mirayiro) yeUmambo hwaMwari haingogumiri pakurambidza tsika dzakaipa. Inoita kuti vanorarama pasi pemitemo yacho vave netsika dzakanaka chaizvo. Somuenzaniso, Bhaibheri rinoti: “
‘Ida Jehovha Mwari wako nomwoyo wako wose nomweya wako wose nepfungwa dzako dzose.’ Uyu ndiwo murayiro mukuru pane yose uye wokutanga. Wechipiri, wakafanana nawo, ndouyu, ‘Ida muvakidzani wako sezvaunozviita.’” (Mateu 22:
37- 39) Kuda kwavanoita Mwari nomuvakidzani kunoita kuti vanhu vanorarama vachitongwa neUmambo uhwu vade kuitira vamwe zvakanaka.
Dzidzo. Umambo hwaMwari hunoda kuti vanhu vanorarama vachitongwa nahwo vave nemararamiro akanakisisa, saka hunovadzidzisa kuti vangararama sei saizvozvo.
—Isaya 48: 17, 18.
Chinangwa chahwo. Umambo hwaMwari hahudzvanyiriri vanhu huchiita kuti vatongi vave noupenyu hwakanaka. Asi huchaita kuda kwaMwari, kunosanganisira vimbiso yokuti vaya vanomuda vachararama panyika ichange yava paradhiso nekusingaperi.
—Isaya 35: 1, 5, 6; Mateu 6: 10; Zvakazarurwa 21: 1-4.


text:
Bhaibheri Pane Zvarinotaura Here Nezvekuroorana Kwengochani?
Mhinduro yeBhaibheri
Musiki wedu ane mitemo ine chokuita nokuroorana yaakagadza kare-kare hurumende dzisati dzisati dzagadzawo yadzo. Bhuku rokutanga muBhaibheri rinotiudza kuti: “
Murume achasiya baba vake naamai vake uye achanamatira mudzimai wake uye vachava nyama imwe.” (Genesisi 2:
mudzimai,” maererano neduramanzwi rinonzi Vine’s Expository Dictionary of Biblical Words rinoreva “
munhukadzi.” Jesu akasimbisa kuti vaya vanobatanidzwa muwanano vanofanira kunge vari “
munhurume nomunhukadzi.”
Ndokusaka Mwari akati wanano inofanira kuva youpenyu hwose, mubatanidzwa wemurume nomudzimai vanodanana. Varume nemadzimai vakasikwa nenzira inoita kuti vararame pamwe chete vachifara uye vachifadzana pabonde uye vachibereka vana.


text:
Dzingiswa
Izwi rokuti kudzingiswa (circumcision in English) rinoreva kuchekwa kweganda rinovhara kumberi kwenhengo yesikarudzi yechirume inonzi mboro. Vamwe vanoshandisa izwi rokuti kuchecheudzwa kutaura tsika iyoyi.
Zvichienderana netsika munzvimbo dzakasiyana ganda iri rinochekwa pamazera akasiyana okuzvarwa. Zvakare zvikonzero zvinopiwa kutevedza tsika iyi zvinosiyana. Vamwe vanoita tsika iyi vachitevedza Chinamato. Vamwe vanoita vachiti inzira yokutaridza kuyaruka kwemukomana kuti ava murume. Vamwe vanoita senzira yokuchengetedza hutano vachiti nhengo yakachecheudzwa haichengete tsvina kumberi kwayo kana ganda riya rabiswa.
Kurudzi rwemaJudah, tsika yokudzingiswa inoitwa kana mwana ave nemazuva manonwe (8) okuzvarwa. MaJudah vanoita izvi vachitevedzwa mhiko yakaitwa nababa vavo Abraham pamberi paMwari.
Vanamati vechiMuslim vanoitawo tsika yokudzingisa.
Kuno kuAfrica vaRemba vanowanikwa kunyanya mudunhu reMberengwa vanoitawo tsika yokudzingisa iyi. Rudzi rwevaRemba vanoti madzibaba avo maJudah kana kuti vakabva kwakare kunyika yemaJudah.
Mamwe marudzi anoita tsika iyi yokudzingiswa anosanganisira: Xhosa; Shangani; Chewa; Varungu nemamwewo marudzi.
Hurumende yeZimbabwe ichishanda mubazi rezveHutano iri kukurudzira kuti varume vadzingiswe senzira yokuderredza kutapurirana kwehutachiona hunokonzera AIDS hunonzi HIV.


text:
Munopa Chegumi Here?
Aiwa, basa redu rinotsigirwa nemari yezvipo inobviswa nevanhu asi pasingataurwi kuti nhingi ndiye abvisa mari yakati. Chegumi chii, uye sei Zvapupu zvaJehovha zvisingapi chegumi?
Murayiro wokupa chegumi, waiva muMutemo wakapiwa vaIsraeri vekare. Asi Bhaibheri rinojekesa kuti Mutemo uyu, unosanganisira “murayiro wokutora zvegumi,” haushandi kuvaKristu.
Panzvimbo pokupa chegumi uye kufambisa ndiro yokukanda mari, Zvapupu zvaJehovha zvinotevedzera vaKristu vepakutanga-tanga uye zvinotsigira ushumiri hwazvo nenzira mbiri: vose vanoita basa rokuparidza nokudzidzisa vasingabhadharwi uye vanopa mari dzezvipo dzavanokwanisa.
Tinotevedzera murayiro uri muBhaibheri wakapiwa vaKristu wokuti: “Mumwe nomumwe ngaaite sezvaakasarudza kuita mumwoyo make, asinganyunyuti kana achigombedzerwa, nokuti Mwari anoda munhu anopa achifara.”


text:
Mirairo gumi yaMwari
Mitemo gumi yaMwari mitemo yakanyorwa muBhaibheri kutanga mubhuku reExodus iyo Mwari vakapa kuna Moses kuti adzidzise vanhu verudzi rwaIsrael. Mitemo iyi inowanikwa pachitsauko 20 mubhuku raExodus ichizowanikwazve mubhuku raDeuteronomy pachitsauko 5. Mitemo iyi inorayira pamusoro pamanamatirwo akafanirwa kuitwa Mwari, kuchengeta Sabata, uye mirairo pamusoro pehupombwe, kuba, ruchiva, kunyepa, kupupurira nhema uye kunamata zvifananidzo.
Mitemo
Heino mitemo sokurongwa kwayakaitwa mubhaibheri:
- Usava nevamwe vamwari kunze kwangu.
- Usazviitira mufananidzo wakavezwa kana uri mufananidzo wechinhu chiri kudenga kumusoro, kana wechiri panyika. Usapfugamira izvozvo kana kuzvishumira; nokuti ini Jehova Mwari wako, ndiri Mwari une godo; ndinorova vana nokuda kwezvivi zvamadzibaba avo, kusvikira kurudzi rwechitatu nerwechina rwavanondivenga; ndichititira nyasha vane zviuru zvamazana vanondida vanochengeta mirairo yangu.
- Usareva zita raJehovha Mwari wako nhando, nokuti Jehovha haaregi kupa mhosva anoreva zita rake nhando.
- Rangarira zuva reSabata kuti uri chengete rive dzvene. Ubate mazuva matanhatu uite mabasa ako ose; asi zuva rechinomwe isabata raJehovha Mwari wako; usatongobata mabasa naro, iwe, kana mwanakomana wako, kana mwanasikana wako, kana zvipfuwo zvako, kana mweni wako uri mukati mamasuwo ako; nokuti namazuva matanhatu Jehovha wakasika denga napasi, negungwa, nezvose zviri mukati mazvo, akazorora nezuva rechinomwe; naizvozvo Jehovha wakaropafadza zuva reSabata ukariita dzvene.
- Kudza baba namai vako kuti mazuva ako ave mazhinji panyika yaunopiwa naJehovha Mwari wako.
- Usauraya.
- Usaita hupombwe.
- Usaba.
- Usapupurira mumwe wako nhema.
- Usachiva imba yomumwe, usachiva mukadzi womumwe, kana muranda wake, kana murandakadzi wake, kana nzombe yake, kana mbongoro yake, kana chimwe chomumwe.


text:
Chimiro chemuviri
Chimiro chemuviri wemunhu chinokonzerwa nezvinhu zvinoti: mapfupa eragwanda rake; mhasuru dzaanadzo; nemafuta ari paari. Chimiro cheragwanda chinokura nekushanduka kudzamara munhu akura abva zera, chimiro ichi chinozoramba chakadaro kwehupenyu hwese.
Panguva yekuputudza chimiro chemunhu chinoshanduka zvichigadzirira chitiko chekusikarudzi. Muvanhu vayaruka mhasuru dzinochinja nokuda kwekushenaira uye nzvimbo dzine mafuta pamuviri nehuwandu hwacho zvinochinja zvichikonzerwa nezvidenhi. Dzimwe nhodzerwa dzinobva kuvabereki dzine chekuita nemawumbirwo anoitwa muviri wemunhu.
Chimiro chemunhu chinokonzera mafambiro uye mamiriro akasiyana uye chimiro chikwanisawo kukwezva vamwe vanhu.
Contents
Kuumbwa kweRagwanda[chinja | edit source]
Kuumbwa kwakaitwa ragwanda remapfupa emunhu ndiko kunonyanya kududza kuti munhu ane chimiro chakaita sei uye ragwanda harichinje zvakanyanya pahupenyu hwemunhu. Varume vanoonekwa vakareba pane vakadzi kazhinji-zhinji.
Kufara pamapendekete nekukura dundundu[chinja | edit source]
Kufara pamapendekete kunoonekwa muvarume panguva yekuputudza. Kukura kwemapfupa embabvu kunokonzerwa nechidenhi chinonzi testosterone panguva yokuputudza. Saka varume vaine mapendekete akakura nedundundu rakabuda, zvinotendera kuti vafeme mweya wakawanda unoenda kumhasuru dzavo.
Magaro makuru muvakadzi[chinja | edit source]
Pakuputudza vakadzi vanokura magaro izvi zvichikonzerwa nechidenhi chinonzi estrogen. Bvupa repahudyu rinofara iyi iri umwe musiyano pakati pevarume nevakadzi. Vakadzi vane zvidya zvakafara zvinova zvinoenderana nekuzvara vana; kukura muzvidya zvinotendera kuti mwana abude nyore panguva yokusununguka. Mushure mekuputudza zvidya zvevakadzi zvinenge zvafara kudarika mapendekete avo; kuvarume mapendekete anofara kudarika zvidya.
Kufamba kwemafuta[chinja | edit source]
Estrogen inokonzera kuti mafuta achengetwe mumagaro, zvidya nemuhudyu muvakadzi. Kana nguva yasvika yokuti vakadzi vaguma chizvaro, chidenhi chinonzi oestrogen chinoderera, zvichikonzera kuti mafuta atame kubva mumagaro, zvidya nehudyu kuenda muchiuno. Pava paya mafuta aya anochengetwa padumbu. Naizvozvo vakadzi vanoonekwa vane chiuno chitete nemagaro makuru.
Varume vane mafuta mashoma pachiso izvi zvichikonzerwa nechidenhi chinonzi testosterone, inobatsira kuparadzwa kwemafuta. Varume vanochengeta mafuta muchiuno nepadumbu nokuti havana estrogen yakawanda.


text:
WASHINGTON—
Sangano reAfrican Women Entreprenueurship Program, AWEP, iro riri kutsigirwa ne muzinda weAmerica muZimbabwe, raparurwa neChina muZimbabwe pamabiko aitirwa kuMeikles Hotel.
Chinangwa chesangano iri ndechekusimbaradza kutengeserana pakati peAmerica nedzimwe nyika.
Mubati wehomwe musangano reAWEP-Zimbabwe, Amai Emma Fundira, vanoti basa guru resangano ravo ndere kukurudzira nekusimbaradza madzimai emunyika anoda kuita mabhizinesi neAmerica nedzimwe nyika.
Mumiriri wehurumende yeAmerica muZimbabwe, Ambassador Bruce Wharton, vanoti vari kufara nekuparurwa kwe AWEP-Zimbabwe sezvo ichabatsira madzimai akawanda ari mumabhizinesi.
Amai Fundira vanoti sangano iri rakatoparura mamwe mapazi aro ku Nigeria neZambia.
AWEP yakatangwa gore rapera muna Chikunguru pasi pebazi remu America rinoona nezvekunze kwenyika iyi.
Hurukuro naAmai Emma Fundira


text:
Chidenhi
Muchidzidzo chezvipenyu, chidenhi (hormone in English) zvinoreva "compound" dzinoshandiswa kuvamba kana kukuchidzira kushanda kwenhengo dzemuviri. Chidenhi pachinenge chagachirwa munhengo idzi, pane mabasa anobva atanga kuitika munhengo iyi. Zvidenhi zvinotsatidzwa kubva patsatsadzi dziri mumuviri dzine basa rokugadzira chidenhi ichocho. Kune chidenhi chinokuchidza kukura kwendebvu muvarume. Chidenhi chinonzi "testosterone" chinoshanda kukuchidza kuyaruka kwemukomana kuti ave nechimiro chemurume. Chidenhi ichi chinodzivisa kubuda kwemazamu muvarume.
Kunoitawo chidenhi chinoita kuti kubuda kwemazamu kutange muvakadzi. Chidenhi chinonzi "estrogen" chinoshanda kukuchidza kuyaruka kwemusikana kuti ave nechimiro chemukadzi achitanga kumera mazamu.
Shoko rokuti chidenhi rinotaura kuti zviro izvi zvinodenha nhengo kuti dzivambe kuita mabasa adzinobata mumuviri uye zvinonenha kuyaruka kwedzimwe nhengo mumuviri.
Shoko reEnglish rokuti "hormone" rinoreva "that which sets in motion, excites or stimulates a process". Ndiko kudenha kuri kurehwa nezita reShona rapihwa.
Mukutaura kwedu kwamazuva ose unonzwa toti:
- Andidenha saka ndamurova. Apa zvichireva kuti ndiye anditanga.
- Nyaya yamadenha iyi nhasi tinonzwa nekuzuwirwa. Apa zvichireva kuti matanga nyaya inofadza nokupa manyawi kumutauri kuti atange nokuramba ari kuitaura.
- Denha huni iyo moto ubvire zvakanaka. Apa kureva kukuchidzira moto wanga wabatidzwa zvawo kare.
Kutaura kuri muzvirevo izvi kunodudza kushanda kunoita chidenhi kana kuti "hormone": kuvamba; kukuchitsidzira; kukurudzira.


text:
Ungada here kuverenga nyaya ino mumutauro we%%?
Hongu
Kwete
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
Hongu
Kwete
18 Jehovha akazozviratidza+ kwaari pamiti mikuru yeMamre,+ paakanga akagara pasuo retende pakwainge kwava kupisa mukati mezuva.+
2 Paakasimudza maziso ake,+ akabva atarira uye nechekoko varume vatatu vakanga vakamira kure naye. Paakavaona akatanga kumhanya achibva pasuo retende kuti avachingure, akakotama.+
3 Akabva ati: “Jehovha, kana zvino mandinzwira nyasha, ndapota musapfuura pamushumiri wenyu.+
4 Ndapota, mvura shomanana ngaitorwe, mugeze tsoka dzenyu.+ Ibvai matsenhama pasi pomuti.+
5 Regai nditore chimedu chechingwa, musimbise mwoyo yenyu.+ Zvadaro, mungapfuura henyu, nokuti ndokusaka mapfuura nepano pamushumiri wenyu.” Ivo vakati: “Zvakanaka. Ungaita sezvawataura.”
6 Naizvozvo Abrahamu akakurumidza kuenda kutende kwaiva naSara akati: “Kurumidza! Tora maseya matatu efurawa yakatsetseka, kanya mukanyiwa uite makeke eraundi.”+
7 Abrahamu akabva amhanyira kuboka rezvipfuwo, akatora nzombe duku yakanaka ine nyama yakapfava akaipa mushandi, akakurumidza kuigadzira.+
8 Akabva atora ruomba nomukaka nenzombe duku yaakanga agadzira akazviisa pamberi pavo.+ Iye akaramba akamira pedyo navo pasi pomuti zvavakanga vachidya.+
9 Zvino vakati kwaari: “Mudzimai wako Sara ari kupi?”+ Iye akati: “Mutende umo!”+
10 Naizvozvo iye akati: “Chokwadi ndichadzoka kwauri gore rinouya panguva ino, uye, tarira! Sara mudzimai wako achava nomwanakomana.”+ Zvino Sara akanga achiteerera ari pasuo retende, raiva shure kwomurume wacho.
11 Abrahamu naSara vakanga vakwegura, vava nemakore mazhinji.+ Sara akanga aguma kuenda kumwedzi.+
12 Nokudaro Sara akasekera mumwoyo,+ achiti: “Chokwadi ndichazvifarira here, zvandachembera kudai, uye ishe wangu zvaakwegura?”+
13 Jehovha akabva ati kuna Abrahamu: “Nei Sara aseka, achiti, ‘Chokwadi zvandachembera kudai, ndichabereka mwana here?’+
14 Pane chinhu chipi nechipi chakanyanya kuomera Jehovha here?+ Panguva yakatarwa ndichadzoka kwauri, gore rinouya panguva ino, uye Sara achava nomwanakomana.”
15 Asi Sara akatanga kuramba, achiti: “Handina kuseka!” Nokuti akanga achitya. Iye akati: “Aiwa! waseka.”+
16 Gare gare varume vacho vakasimuka ipapo vakatarira zasi nechokuSodhoma,+ uye Abrahamu akanga achifamba navo kuti avaperekedze.+
17 Jehovha akati: “Ndiri kuramba ndakavanzira Abrahamu zvandiri kuita here?+
18 Chokwadi, Abrahamu achava rudzi rukuru uye rune simba, uye marudzi ose epanyika achazvikomborera nokwaari.+
19 Nokuti ndava kuzivana naye kuitira kuti arayire vanakomana vake neimba yake inomutevera kuti vachengete nzira yaJehovha kuti vaite zvakarurama nezvakatongwa;+ kuti Jehovha aitire Abrahamu zvaakataura nezvake.”+
20 Naizvozvo Jehovha akati: “Kuchema kwokunyunyuta pamusoro peSodhoma neGomora+ chokwadi kukuru, uye chivi chavo chokwadi chikuru kwazvo.+
21 Ndakatsunga kwazvo kuburuka kuti ndione kana vachiita maererano nokuchema kunoitwa pairi uko kwasvika kwandiri, uye, kana zvisizvo, ndigozviziva.”+
22 Panguva iyi varume vacho vakabva ipapo vakaenda kuSodhoma; asi Jehovha,+ akanga achakamira pamberi paAbrahamu.+
23 Abrahamu akabva aswedera akati: “Chokwadi muchaparadza vakarurama nevakaipa here?+
24 Ngatitii muguta racho mune vanhu vakarurama makumi mashanu. Muchavaparadza mukasaregerera nzvimbo yacho nokuda kwevakarurama makumi mashanu vari mukati maro here?+
25 Hamungambofungi kuita saizvozvi, kuuraya munhu akarurama pamwe chete neakaipa kuti akarurama aitirwe zvinoitirwa akaipa!+ Hamungambofungi zvakadaro.+ Mutongi wenyika yose haasi kuzoita zvakarurama here?”+
26 Jehovha akabva ati: “Kana ndikawana muSodhoma vanhu vakarurama makumi mashanu muguta racho, ndicharegerera nzvimbo yacho yose nokuda kwavo.”+
27 Asi Abrahamu akapindura kuti: “Ndapota, tarirai ndatsunga kutaura naJehovha, nepo ndiri guruva nemadota.+
28 Ngatitii vashanu vashayikwa pavakarurama makumi mashanu. Mungaparadza guta rose nokuda kwevashanu here?” Iye akati: “Handingariparadzi kana ndikawana imomo makumi mana nevashanu.”+
29 Asi akataurazve naye akati: “Ngatitii makumi mana vawanikwa imomo.” Iye akatiwo: “Handingazviiti nokuda kwevane makumi mana.”
30 Asi iye akati: “Ndapota, Jehovha ngaarege kutsamwa kwazvo,+ asi regai ndirambe ndichitaura:+ Ngatitii makumi matatu vawanikwa imomo.” Iye akatiwo: “Handingazviiti kana ndikawana makumi matatu imomo.”
31 Asi iye akati: “Ndapota, tarirai ndatsunga kutaura naJehovha:+ Ngatitii makumi maviri vawanikwa imomo.” Iye akatiwo: “Handingariparadzi nokuda kwevane makumi maviri.”+
32 Akazoti: “Ndapota, Jehovha ngaarege kutsamwa kwazvo,+ asi regai nditaure kamwe chete aka:+ Ngatitii gumi vawanikwa imomo.” Iye akatiwo: “Handingariparadzi nokuda kwevane gumi.”+
33 Jehovha+ akabva aenda paakanga apedza kutaura naAbrahamu, Abrahamu akadzokera kunzvimbo yake.
© 2014 Watch Tower Bible and Tract Society of Pennsylvania.
|


text:
Musenerera
Musenerera (Osmosis kuEnglish) chiitiko chinoonekwa chekuti nyungurudzi inowanikwa ichidarika rukanda runosarura zvinobvinina, ichibva kudivi rine gupuko renyungurwa rakadzikira kuenda kune gupuko wenyungurwa rakakwirira. Mhedzisiro yemusenerera ndeyekuti mativi maviri erukanda anenge ava negupuko rengunyudurwa rakaenzana.
Musenerera wakakosha pakurarama kwemadzinde nokuti ndiyo nzira inoshandisa kusveta mvura kubva muvhu ichitevedza nhengo dzedzinde dzamara yasvika kumashizha. Fertilizer ikawanda muvhu zvinokonzera kuti dzinde ritsve nokuti apa musenerera unenge woitika mvura ichibuda mudzinde kupinda muvhu; saka kuchinzi fertilizer isawanzwa.
Kupiwa kwezita[chinja | edit source]
Shoko rokuti musenerera rinotodza pane rekuti senerera rinoreva kumanikidzira kupinda kanzvimbo kadiki pakamanika. Kana kuri kuEnglish shoko rokuti osmosis rinotodza rechiGreek rekuti osmos rinoreva to thrust or push in – izvozvi zvokusundira kana kusenerera kupinda pakamanika ndizvo zvinoitika neosmosis..
Shoko rokuti gupuko (concentration kuEnglish) rinoreva huwandu hwenyungurwa yakanyungudutswa mumunyungu huchipimwa pachiyero chimwechete chehuwandu hwemunyungu. Huwandu hwemunyungu huri kucherechedzwa hunokwanisa kunge huri huremu kana mumhu. Shoko iri rinotodzana nerinoti kukupuka rinoreva kupfuma, kukuputsa roreva kupfumisa.
Kurerutsa Mutauro[chinja | edit source]
- Mvura inotorwa muvhu kupinda kumidzi yemuti kuburikidza nemusenerera.
- Osmotic pressure inenge yonzi - puresha yemusenerera.
- Reverse osmosis inenge yonzi - musenerera wenhendashure.


text:
Kupishinuka kwemishonga
Kupishinuka kwemishonga (chemical reaction, change of form, state or attitude) zvinoreva kushanduka kunoita kuringaniswa nekubatanidzwa kwakaitwa hatomu dziri pamishonga. Kupishinuka kwemishonga kunoonekwa kana chimwe chezvinotevera chaitika:
- Mishonga yasanganiswa,
- Hujoto hwakwira kana kudzika,
- Puresha yakwira kana kudzika.
- Hutapiri hwemushonga kana huchinge hwakwira kana kudzika.
Shoko rokuti kupishinuka rinotaura kushanduka kwechimiro chemushonga kuburikidza nekushanduka kunenge kuchiitika pane zvakakomberedza mushonga. Zvakafanira parizvino kuonesana kuti mushonga uri pamhene pane mhepo uri kutosangana nemhepo ipapo panosangana mhepo nemushonga. Muchidzidzo chezvemishonga mhepo itori mushonga une magasi akasiyana-siyana. Saka kana mushonga uyu uchikwanisa kuita muvandu nemhepo unototanga kuita. Zvakafanana ne iron iri pane mhepo nemvura inotanga kuita ngura.
Rheti yeKupishinuka kweMishonga[chinja | edit source]
Kupishinuka kwemishonga kunokwanisa kuitika nokukasira kana kunoitika kuchinonoka zvichienderana: nemishonga yacho yasanganiswa; uye kuti mishonga iri pahujoto hwakadii nemutsindo wakadii.
Somuenzaniso gasi rinonzi oxygen rikasanganiswa negasi rinonzi hydrogen pahujoto 100oC nemutsindo 1 atmosphere, panoitika bishinuko rinoburitsa mvura; Kupishinuka uku kunoitika nokukasira kwakanyanya. Pakupishinuka uku panonzwikwa kuputika.
Panoita iron ngura inenge yasangana nemvura – kuvanduka uku kunoitika kuchinonoka nenzira isina kuputika.
Pano pari kuumbwa mazwi matsva anokwanisa kuzoshandurwa kana mutauro wedu wokura. Chikumbiriso kuti musashandura kana musingaunze shoko idzva. Tarisai nhasi English inodana kukwata kwemabwe kuti volcano zvichibva pazita ramwari wemaRoman weMoto nemarimi emoto. Zita iroro rakapfumbira kusvika nanhasi kunyangwe ruzivo rwavepo rwokuti "volcano" hainei nechekuita na"Vulcan" mwari wemaGreek.


text:
Chii Chinonzi Chidzidzo cheBhaibheri?
Zvapupu zvaJehovha zvine urongwa hwokudzidzisa vanhu Bhaibheri hunopindura mibvunzo yakawanda, yakadai seyokuti:
- Mwari ndiani?
- Mwari ane hanya neni here?
- Ndingavandudza sei wanano yangu?
- Ndingaita sei kuti ndifare muupenyu?
Pasi apa uchawana mhinduro yemibvunzo inonyanya kubvunzwa nezveurongwa hwedu hwokudzidzisa Bhaibheri.
Chidzidzo chacho chinoitwa sei? Tinokurukura misoro yakadai sokuti “Mwari” kana kuti “wanano” uye tinoongorora mavhesi ari muBhaibheri akasiyana-siyana anoenderana nenyaya yacho. Kuenzanisa kwatinenge tichiita mavhesi kunoita kuti tione kuti Bhaibheri rinoti chii nezvenyaya yacho uye kuita izvi kuratidza kuti tiri kuita kuti Bhaibheri rizvitsanangure rega.
Kuti kudzidza uku kuve nyore, tinoshandisa bhuku raBhaibheri Rinombodzidzisei Chaizvo? Bhuku iri rinotsanangura zvakajeka zvinodzidziswa neBhaibheri nezvaMwari, Jesu, remangwana redu uye nedzimwewo nyaya.
Kudzidza Bhaibheri kunoita marii? Kudzidza hakubhadhariswi, uye mabhuku anoshandiswa pakudzidza haabhadhariswi.
Kudzidza kwacho kunotora nguva yakareba zvakadini? Vanhu vakawanda vanoronga kuti vave neawa kana kupfuura vhiki yoga yoga kuti tidzidze navo Bhaibheri. Asi nguva inotorwa pakudzidza inogona kuchinja. Tinogona kuchinja nguva yatinotora pakudzidza zvichienderana nenguva yemunhu.
Zvii zvinoitwa kana ndikakumbira kudzidza Bhaibheri? Kana ukakumbira kudzidza Bhaibheri, mumwe weZvapupu zvaJehovha achakushanyira panguva uye nzvimbo yakakunakira. Achakushanyira wacho achakuratidza kwemaminitsi mashoma madzidziro atinoita. Kana ukazvifarira, unogona kuenderera mberi.
Kana ndikabvuma kudzidza, ndinofanira kuzova mumwe weZvapupu zvaJehovha here? Kwete. Zvapupu zvaJehovha zvinofarira kudzidza Bhaibheri nevanhu, asi hatifi takamanikidza munhu kuti apinde chitendero chedu. Asi tinokurukura neruremekedzo zvinotaurwa neBhaibheri, tichiziva kuti munhu mumwe nomumwe ane kodzero yekusarudza chitendero chaanoda.


text:
Rukuvhute
Rukuvhute (umbilical cord) inhengo inovapo mushure mokunge mukadzi abata pamuviri mwana achitanga kukura mudumbu maamai vake. Rukuvhute inhengo yakaita sechubu inofambisa chikafu kubva kuna amai kuenda kumwana ichitorawo tsvina dzabva kumwana ichiendesa kuna amai kwadzinoraswa.
Nhengo iyi inobata paguvhu remwana kuna amai ichinobata pamadziro echibereko. Panozvarwa mwana rukuvhute runochekwa rwuchisungwa.
Tsika[chinja | edit source]
Mamwe marudzi emuZimbabwe vanokoshesa kuchengetedza rukuvhute rwemwana urwo vanocherera panzvimbo inozivikanwa pamusha wavo. Asi vamwe havatevedzi tsika iyoyi, vanorasa rukuvhute muchimbuzi.


text:
Zvinorevei Kuti Vakafa Vachamutswa?
Mhinduro yeBhaibheri
MuBhaibheri, shoko rinoshandurwa kuti “kumuka” rinobva pashoko rechiGiriki rokuti a·na′sta·sis, zvichireva “kusimudza” kana kuti “kumira zvakare.” Munhu paanomutswa murufu anodzorerwazve upenyu orarama sezvaaiita asati afa.
Shoko rokuti “kumuka” harimo muMagwaro echiHebheru, anowanzonzi Testamende Yekare asi dzidziso yokumutswa irimo. Somuenzaniso, Mwari achishandisa muprofita Hosiya, akavimbisa kuti: “Ndichavadzikinura pasimba reSheori; ndichavanunura parufu.”—Hosiya 13:14; Jobho 14:13-15; Isaya 26:19; Dhanieri 12:2, 13.
Vanhu vachamutswa vachararama kupi? Vamwe vachamutsirwa kudenga kwavachanotonga naKristu semadzimambo. (2 VaKorinde 5:1; Zvakazarurwa 5:9, 10) Bhaibheri rinoti kumuka uku “kumuka kwekutanga” kureva kuti pane kumwe kumuka kunozotevera. (Zvakazarurwa 20:6; VaFiripi 3:11) Vanomutswa pashure vachazorarama pano panyika, uye ndivo vakawanda vacho.
Vanhu vachamutswa vaine muviri wakaita sei? Mwari ndiye anopa Jesu simba rokumutsa vakafa. (Johani 11:25) Jesu achamutsa “vose vari mumakuva” kuti vararame, mumwe nomumwe akangoita sezvaakanga akaita, aine unhu hwaakanga anahwo uye achiyeuka zvaakamboita kana kuti zvakamboitika kwaari. (Johani 5:28, 29) Vaya vanomutsirwa kudenga vanopiwa muviri womudzimu, nepo vaya vanomutsirwa panyika vanopiwa muviri wenyama wakagwinya, usina chakakanganisika pauri.
Ndevapi vachamutswa? Bhaibheri rinoti “kuchava nokumuka kwevakarurama nevasina kururama.” (Mabasa 24:15) Vakarurama ava vanosanganisira vanhu vaiva vakavimbika vakaita saNoa, Sara, naAbrahamu. (Genesisi 6:9; VaHebheru 11:11; Jakobho 2:21) Vasina kururama vanosanganisira vaya vakatadza kuita zvinodiwa naMwari nemhaka yokushaiwa mukana wokuzvidzidza kana kuzviita.
Asi vaya, vanoita zvakaipa uye vachiratidza kuti havadi kuchinja mararamire avo havasi kuzomutswa. Pavanofa, vanenge vasisina tariro yokuzomutswa.
Vanhu vachamutswa riini? Bhaibheri rakafanotaura kuti kumutswa kwevanhu vachienda kudenga kwaizoitika panguva yokuvapo kwaKristu, yakatanga muna 1914. (1 VaKorinde 15:21-23) Kumutswa kwevanhu panyika kuchaitika munguva yokutonga kwaJesu Kristu yemakore 1 000, pachachinjwa nyika kuva paradhiso.
Nei dzidziso yokuti vanhu vachamutswa iri yechokwadi? Bhaibheri rinonyatsotsanangura kumutswa kwevanhu 9 kwakaitika vanhu vachiona. (1 Madzimambo 17:17-24; 2 Madzimambo 4:32-37; 13:20, 21; Ruka 7:11-17; 8:40-56; Johani 11:38-44; Mabasa 9:36-42; 20:7-12; 1 VaKorinde 15:3-6) Kumutswa kwaRazaro naJesu kunonyanya kushamisa nokuti Razaro akanga atova nemazuva mana afa uye Jesu akaita chishamiso chokumumutsa paine boka revanhu vaiona. (Johani 11:39, 42) Kunyange vaya vaishora Jesu havana kupikisa nezvokumutswa kwaRazaro, asi vakatofunga zvekutouraya vose vari vaviri Jesu naRazaro.—Johani 11:47, 53; 12:9-11.
Bhaibheri rinoratidza kuti Mwari ane simba uye chido chokumutsa vakafa. Mwari anonyatsoyeuka zvanga zvakaita munhu woga woga waachamutsa achishandisa simba rake guru. (Jobho 37:23; Mateu 10:30; Ruka 20:37, 38) Mwari anogona kumutsa vakafa uye anotoda kuvamutsa! Richirondedzera kumutswa kwevanhu kuchazoitika, Bhaibheri rinoti nezvaMwari: “Muchasuwa basa remaoko enyu.”—Jobho 14:15.
Nhema dzinotaurwa nezvokumutswa kwevakafa
Nhema: Kumutswa zvinoreva kubatanidzwa zvakare kwemweya nomuviri.
Chokwadi: Bhaibheri rinodzidzisa kuti munhu ndiye mweya kwete kuti mweya unobuda mumuviri kana afa. (Genesisi 2:7, Ezekieri 18:4) Munhu anomutswa haabatanidzwi nemweya wake; asi anosikwa zvakare kuti ave mweya mupenyu.
Nhema: Kana vanhu vakamutswa vachatongerwa zvivi zvavakaita pavaiva vapenyu.
Chokwadi: Bhaibheri rinoti “vaya vaiva netsika yokuita zvakaipa vachamukira kutongwa.” (Johani 5:29) Vachatongerwa zvavachaita panguva yavanenge vamutswa kwete zvavaiita vasati vamutswa. Jesu akati: ‘Vakafa vachanzwa inzwi roMwanakomana waMwari uye vanenge vateerera vachararama.’ (Johani 5:25) Vaya vanenge “vateerera” kana kuti vaita zvinoenderana nezvavanodzidziswa pavanenge vamutswa vachanyorwa mazita avo mu“mupumburu woupenyu.”
Nhema: Munhu anomutswa nomuviri waakanga anawo asati afa.
Chokwadi: Kana munhu afa, muviri wake unoora wobva waparara.—Muparidzi 3:19, 20


text:
HARARE — Mupepeti webepanhau rehurumende re Sunday Mail, Va Edmund Kudzayi, avo vari kupomerwa mhosva yekuedza kupidigura hurumende, vanyimwa mukana wekubvisa mari yechibatiso kuitira kuti vatongwe vachibva kumba kwavo.
VaKudzayi vanzi nedare varambe vari mujeri kusvika mwedzi unouya vakamirira kutongwa kwemhosva yavari kupomerwa sezvo dare ramejasitireti risina masimba ekupa mukana wekubhadhara mari yechibatiso pamhosva iri kupomerwa mupepeti wenhau uyu.
Va Kudzayi avo vari kupomerwa mhosva yekuronga kupidigura hurumende vachishandisa peji repadandemutande rinozivikanwa nekuti Baba Jukwa riri pa Facebook vawunzwa kudare nhasi vakaiswa cheni mumawoko uye vakapfekedzwa mbatya dze khaki dzekujeri.
Mutongi wedare, Va Vakayi Chikwekwe, vati Va Kudzayi vagodzoka kudare musi wa 7 Chikunguru vachibva muchizarira uye kana vachida kutongwa vachibva kumba vanofanirwa kunokumbira kudare repamusoro sezvo vachiti sedare ramejasitiriti havana masimba ekuvapa mukana wekubhadhara mari yechibatiso panyaya yakakomba kudai.
Izvi zvatsinhirwa negweta raVa Kudzayi, Va Admire Rubaya, avo vanoti vave kukwidza nyaya iyi kudare repamusoro re High Court.
Va Kudzayi vakanozvipira kumapurisa musi we China mushure mekunge mapurisa akanga akapakatira zvombo asvika kuhofisi kwavo pa Herald House achivatsvaga akavashaya.
Vakazouyiswa kudare neMugovera vakanzi vadzoke nhasi kuzosvitsa chikumbiro chekuti vapihwe mukana wekubhadhara mari yechibatiso.
Asi nhasi gweta rehurumende, Va Tawanda Zvekare, vati chikumbiro ichi chinotokwanisa kunzwikwa nemutongi wedare repamusoro izvo zvatambirwa negweta raVa Kudzayi pamwe chete nemutongi wedare.
Va Kudzayi vari kupomerwa mhosva yekuedza kupidigura hurumende yakasarudzwa pamwe nekushambadzira mashoko anosvibisa zita rehurumende pa Facebook vachishandisa zita remadunhurirwa rekuti Baba Jukwa.
Kunyange hazvo Va Kudzayi vakasungwa vachinzi ndivo Baba Jukwa, nezuro peji ra Baba Jukwa rakabuditsa mamwe mashoko zvakare anotsoropodza hurumende.
VaKudzai ndivo mupepeti webepanhau rehurumende wekutanga kusungwa ari pabasa kubva nyika yawana kuzvitonga muna 1980. VaKudzai vakadomwa semupepeti weSunday Mail muna Kubvumbi 2014 .
Nyanzvi munyaya dzekutora nhau dzinoti VaKudzayi havana nhoroondo yakadzama munyaya dzekutorwa kwenhau munyika.
Mune chimwe chiitiko, mapurisa anonziwo ari kutsvaga mupepeti webepanhau re Zimbabwe Independent, Va Dumisani Muleya, uye vakambosvika kumahofisi ebepanhu iri asi Va Muleya vanonzi vakambotora mazuva ekuzorora pabasa mazuvano.
Hazvisati zvanyatsozivikanwa kuti sei mapurisa ari kutsvaga Va Muleya.


text:
IMWE mhuri igere mubhuku raMbirimi, kwaDendera, kuHurungwe yakasara isina neremuromo apo mukuwasha wavo akaronga rwendo rwekubva kuHarare ndokunozviuraya nekunwa muchetura kumusha kwatezvara vake. Mukuwasha uyu, Silver Silvester Magaisa, uyo asina kuzivikanwa makore ake ekuberekwa, asi kumusha kwake kuri kuHwedza, anonzi akatanga nekusvika panzvimbo yemabhizimisi yeMagunje apo akatora mwana wake kuchikoro asati anonwira muchetura mune rimwe bhawa repo. Zvinofungidzirwa kuti murume uyu aida kutanga anwisa muchetura kumwana weGrade 3 iye asati audutirawo.
VaShacky Mbirimi (70), avo vanova tezvara vemuchakabvu uyewo vari sabhuku wemusha vakatsinhira kuzviuraya kwemukuwasha uyu.
Vanoti akasvikopunzikira pamugwagwa unobva kuMagunje uchienda kuKaroi, pedyo nepamusha pavo, apo akanga anwa muchetura.
“Hatizive kuti chii chakaitika kuHarare uko vaigara nemwana wangu, Loice Mbirimi, uyo anova mwana wemukoma wangu. Mukuwasha uyu akazongouya svondo rapera ndokusvikira kuMagunje uko akatanga nekuona mwana wake.
“Akasvikira kuchikoro cheCharles Clark Primary ndokutora mwana asati apinda mubhawa umo akatenga strong stuff. Anofanirwa kunge akadira muchetura mudoro ndokutengera mwana wake neshamwari yake zvinwiwa,” vakadaro VaMbirimi.
Vanoti mukuwasha wavo apedza kunwa, akafamba nemwana wake nemugwagwa wekuenda kumba kwatezvara vake apo vanhu vakazoona kuti aiva anwa muchetura ndokuedza kumubatsira asi akabva apunzika.
“Murume uyu anogona kunge akaridzira dzimwe hama dzake nhare kuHwedza sezvo munin’ina wake akazoridza nhare kumusha kwanatezvara achitaura kuti mukoma wake akanga anwa muchetura akapunzika kuMagunje. Akaendeswa kuchipatara cheKaroi uko akasvika achifa,” vakadaro.
Mapurisa anonzi akazotsvaga mubhegi rake ndokuwana muine mapiritsi nemuchetura. Runyerekupe rwunoti mukuwasha uyu akanetsana nevekumusha kwake kuHwedza, avo vanonzi vaisada mudzimai wake, vachiti aifanirwa kurambana naye nekuda kwezvikonzero zvisina kuzivikanwa.
VaMbirimi vanoti mashoko akadaro vakaanzwawo nemakuhwa.
“Ini handina kuzvitaurirwa kuti ndicho chikonzero asi ndakangonzwawo nemakuhwa parufu,” vakadaro tezvara ava.
Vekumhuri yekwaMagaisa vanonzi pavakanzwa nezverufu rwehama yavo, vakangotsvaga motokari ndokunotora mutumbi kumochari yechipatara cheKaroi vachibva vaenda kuHwedza uko wakanomuvigwa.
“Isu semadzitezvara taida kukwira motokari yavakauya nayo tikarambidzwa, taidawo kunochema mukuwasha wedu,” vakadaro VaMbirimi.
Loice anonzi akatozotevera kunhamo. Amai vaLoice, Mai Synodia Mbirimi (60), vanoti vakavhundutswa nerufu urwu.
“Ndakaridzirwa nhare nemunin’ina wemukuwasha wangu aiva kuHwedza achiti mhanyai kumugwagwa wekuMagunje mukuwasha wenyu anwa muchetura. Ndakawana mukuwasha uyu atakurwa kuendeswa kuchipatara cheKaroi uko akasvika achifa,” vakadaro.
Vanoti chakakonzera rufu rwemukuwasha wavo havana kuchiziva.
Nyaya yekuti mwanasikana wavo aisadiwa kumusha kwemurume wake vakairamba vachiti chavanoziva ndechekuti mukuwasha wavo akanga achiri kugara nemwana wavo.
“Iyi itsaona yakandiwira, yekuti mukuwasha wangu akauya kuzozviuraira kuno. Ndaimuda zvikuru asi nyaya yavo handiizive, kana iye Loice haana chaakataura nesu nekuda kwerufu urwu,” vakadaro.
Vemhuri yekwaMbirimi vanoti havasati vakwanisa kunobata mawoko emukuwasha wavo nekuda kwekusanzwisisana kwavanoti kuri pakati pavo nehama dzemufi.
Pakaridzirwa Loice nhare, akaramba kutaura zvakawanda.
“Handina chekutaura, imimi akambenge aita kuti muuye kumusha kwedu ndiyani? Hakuna zvandinoziva, taurirwai naivo vakambokuudzai ivavo,” akadaro.
Mai Ethel Mbirimi (45) vanoti vakangonzwa zvave kunzi mukuwasha anwa muchetura.
Muramu wemufi, Ellen Mbirimi (31), anoti pakaitika nyaya iyi aivawo kutaundishipi yeMagunje apo akazongonzwa kuti babamukuru vake vanwa muchetura. Ruth Mbirimi (30), anova munin’ina waLoice, akatsinhira mashoko aEllen. Pane mashoko anoti muHarare Magaisa ange ava kugara kwake oga, mudzimai achigara nemukoma wake, Sitembile Mbirimi.
Kwayedza haina kukwanisa kutaura nehama dzaMagaisa.


text:
Nyungudika
Kunyungudika (dissolving) zvinoreva kutsakakatika kwechiro mumutuvi kana zviviri zvichinge zvasanganiswa. Sokuti shuga inonyungudika mumvura kana mukaka. Chinhu chinzonzi chanyungudika kana chimiro chokutanga chisisaonekwe, zviviri zvasangana kuita chinhu chimwe chine chimiro chisingashanduki munzvimbo dzose.
Nyungurudzi, (solvent in English) ndicho chacho chiri kunyunguditsa chimwe. Sokuti panosangana mvura neshuga, mvura ndiyo ngungurudzi yacho.
Nyungurwa (solute in English) ndicho chacho chiri kunyungudika. Sokuti panosanganiswa munyu nemvura, munyu ndiwo unenge uri nyungudurwa racho.
Munyungu (solution in English) zvinoreva musanganiswa weicho chinokonzrea kunyungudika neicho chacho changungudika.
Chiitiko chokuti godo rinoshanduka kuva mutuvi zvichitevedza kuiswa pamoto nokukwira kwehujoto chinonzi kunyauka - melting.


text:
Shuviro yevarimi vadiki ve A1 vakagariswa patsva pasi pechirongwa chekugovera ivhu kuvatema, yekuti vave varidzi vevhu ravo inenge yave kubereka michero inooneka mushure mekutanga kupiwa kwavo magwaro anoratidza kuti ndivo varidzi veminda yavari kurima.
NeChitatu mutungamiri wenyika, VaRobert Mugabe, vakapa varimi vanodarika makumi manomwe vekuMashonaland West matsamba emvumo yekuti varimi vadiki ava vagare paminda yavakapiwa mushure mekutorerwa mapurazi kwevarimi vechichena.
Varimi ava vachazoshandisa matsamba aya kutsvaga zvikwereti kumabhanga, uye achange achitsiva matsamba aipa varimi masimba ekugara paminda yavo kwemakore makumi mapfumbamwe nemapfumbamwe akapiwa varimi navanamudzviti mugore ra2006.
VaMugabe vanonzi vakatiwo matsamba emvumo aya haakwanisi kushandiswa nemumwe munhu asiri pagwaro iri, uye achapiwa kune avo chete vari kukwanisa kushandisa ivhu ravakapiwa.
Vakayambirawo varimi vakagariswa patsva vanonzi vari kushanda nevachena nerweseri mukurima kuti vanokwanisa kutorerwa minda yavo.
Asi nyaya huru yavepo ndeyekuti varimi vave kupiwa matsamba ava vachazokwanisa here kuwana zvikwereti kumabhanga, sezvo mabhanga anga achiramba kupa varimi vatsva ava zvikwereti achiti vakanga vasina chibatiso.
Muna 2006 gurukota rezvekurima, VaJoseph Made, vakayambira mabhanga emunyika ainyima varimi ava zvikwereti kuitira kuti aizotorerwa matanho kana akasabatsira varimi ava nezvikwereti.
Mumwe murimi akagariswa patsva uye vari nhengo yeZanu PF, VaGadzira Chirumhanzu, vanoti danho rakaitwa nemutungamiri wenyika iri idanho rinofadza zvikuru sezvo vana veZimbabwe vainge vapiwa minda vakanga vasina chekuratidza nacho kuti zvavakarwira zvabereka michero.
Nyanzvi mune zveupfumi vachishanda neLabour and Economic Development Research Institute of Zimbabwe, VaProsper Chitambara, vanotiwo idanho rakanaka chose kuti varimi vapiwe masimba pavhu ravo, asi vanoona sepachaita dambudziko kuti vemabhanga vakweretese varimi ava mari.
VaChitambara vanoti zvimwe dai hurongwa hwekubuda nematsamba aya hwakaitwa pamwechete nevemabhanga zvaibatsira kuti vaisewo pfungwa dzavo mukati.
Asi VaChirumhanzu vanoti vanoona pachiita dambudziko chete kana varidzi vemabhanga vakanga vari vachena, avo vavanoti havambofa vakatsigira chirongwa chekuendeswa kwevhu kuvatema.


text:
Pisarema 90:1-17
Kwezvizvarwa nezvizvarwa.+ 2 Makomo asati aberekwa,+
Kana kuti musati mabereka pasi nenyika+ inobereka zvibereko+ sokunge nemarwadzo okusununguka,
Muri Mwari kubvira narini kusvikira narini.+ 3 Munoita kuti munhuwo zvake adzokere kuguruva,+
Uye munoti: “Dzokerai, imi vanakomana vevanhu.”+ 4 Nokuti kwamuri makore ane chiuru akaita sezuva razuro parinenge rapfuura,+
Uye senguva yokurinda yousiku.+ 5 Makavakukura;+ ivo vanova sehopewo zvadzo;+
Mangwanani vakaita souswa hwakasvibirira hunochinja.+ 6 Mangwanani hunotumbuka uye hunochinja;+
Manheru hunosvava hwooma.+ 7 Nokuti tapera nokutsamwa kwenyu,+
Tanetseka nehasha dzenyu.+ 8 Makaisa kukanganisa kwedu pamberi penyu chaipo,+
Zvinhu zvedu zvakavanzika makazviisa pamberi pechiso chenyu chinopenya.+ 9 Nokuti mazuva edu ose apera nokuda kwokushatirwa kwenyu;+
Makore edu apera sezevezeve.+ 10 Mazuva emakore edu makore makumi manomwe;+
Asi kana tiine simba kwazvo, makore makumi masere,+
Asi anoramba achiunza kunetseka nezvinhu zvinokuvadza;+
Nokuti achakurumidza kupfuura, tobhururuka, toenda.+ 11 Ndiani anoziva simba rehasha dzenyu+
Nokushatirwa kwenyu kukuru maererano nokutyiwa kwamunofanira kuitwa?+ 12 Tiratidzei nzira yokunyatsoverenga nayo mazuva edu+
Kuti tive nomwoyo wakachenjera.+ 13 Dzokai, haiwa Jehovha!+ Zvichasvika riniko?+
Zvidembei pamusoro pevashumiri venyu.+ 14 Tigutsei mangwanani nomutsa wenyu worudo,+
Kuti tishevedzere nomufaro uye tifare mazuva edu ose.+ 15 Itai kuti tifare zvinoenzanirana nemazuva amakatitambudza,+
Iwo makore atakaona dambudziko.+ 16 Basa renyu ngarioneke kuvashumiri venyu+
Uye kubwinya kwenyu pavanakomana vavo.+ 17 Kunaka kwaJehovha Mwari wedu ngakuve patiri,+
Uye simbisai basa remaoko edu patiri.+
Chokwadi, simbisai basa remaoko edu.+


text:
Dandira
Izwi iri rinoreva zvinhu zvitatu.
(1) Chekutanga, dandira chirukwa chinoitwa nezvipembenene zvinonzi madandemutande.
(3) Chepiri, dandira nderumwe rudzi rwedzinde rinogona kuwanikwa mumunda sebundo rinokura rotandira pasi panzvimbo yakakura kana kumonera pahunde yomuti rotevedza matavi ese emuti uyu.
(3) Mazuva ano, izwi rokuti dandira tinogona kuritora torishandisa mukureva dandirautande recomputer rinonzi internet kana kuti web kuChirungu.
(4) Dandira rinorevawo mutowo wokuita basa nenzira yakarongeka inopota ichidzokororwa nguva dzose - regular, organised procedure.


text:
Umambo hwaMwari Huri Mumwoyo Mako Here?
Mhinduro yeBhaibheri
Aiwa, Umambo hwaMwari hausi mumwoyo yevaKristu. * Bhaibheri rinohuti “umambo hwokudenga.” (Mateu 4:17, Bhaibheri Dzvene muChiShona Chanhasi) Ongorora kuti nei Bhaibheri richiti Umambo hwaMwari ihurumende chaiyo inotonga iri kudenga.
Umambo hwaMwari hune vanotonga, vanotongwa, mitemo uye simba rokuita zvinangwa zvaMwari kudenga uye panyika.
—Mateu 6:10; Zvakazarurwa 5:10.
Hurumende yaMwari kana kuti Umambo hwake, huchatonga ‘vanhu vemarudzi ose’ panyika. (Dhanieri 7:13, 14) Vanhu havasi ivo vanogadza hurumende iyi asi kuti ndiMwari pachake.
—Pisarema 2:4-6; Isaya 9:7.
Jesu akaudza vaapostora vake vakatendeka kuti vaizogara naye “pazvigaro zvoumambo” kudenga.
—Ruka 22:28, 30.
Umambo hwacho hune vavengi uye huchaparadza vavengi vacho.
—Pisarema 2:1, 2, 8, 9; 110:1, 2; 1 VaKorinde 15:25, 26.
Bhaibheri haridzidzisi kuti Umambo hwokudenga huri mumwoyo mako sokunge kuti hunotonga mumwoyo womunhu. Asi rinodzidzisa kuti “shoko roUmambo” kana kuti “mashoko akanaka oUmambo” anogona uye anofanira kuchinja zvakaita mwoyo yedu.
Zvinorevei kuti “umambo hwaMwari huri mamuri”?
Vamwe vanhu vanovhiringidzwa nemanyorerwo akaitwa mamwe maBhaibheri pana Ruka 17:21 panotaurwa nezveUmambo. Somuenzaniso Bhaibheri Dzvene muChiShona Chanhasi rinoti “umambo hwaMwari huri mamuri.” Kuti tinzwisise zviri kutaurwa nevhesi iyi tinofanira kuziva zvaiitika pakataurwa mashoko iwayo.
Jesu aitaura nevaFarisi, boka revakuru vechitendero raimushora uye rakabatsirawo kuronga kuurayiwa kwake. (Mateu 12:14; Ruka 17:20) Zvine musoro here kufunga kuti Umambo hwaiva mumwoyo yevanhu ivavo yakaoma? Jesu akavaudza kuti: ‘Mukati menyu makazara nounyengeri nokusateerera mutemo.’
Mamwe maBhaibheri anojekesa zvakataurwa naJesu pana Ruka 17:21 achiti: “Umambo hwaMwari huri pamuri.” (Tisu tatsveyamisa mashoko; Contemporary English Version) “Umambo hwaMwari huri pakati penyu.” (Shanduro yeNyika Itsva) Umambo hwokudenga hwakanga huri pavaFarisi kana kuti pakati pavo pakuti Jesu saMambo akanga asarudzwa naMwari kuti azotonga, akanga achitova pavari.
^ ndima 3 Machechi akawanda echiKristu anodzidzisa kuti Umambo hwaMwari huri mumunhu kana kuti mumwoyo womunhu. Somuenzaniso, muUnited States, chechi yeSouthern Baptist Convention inoti Umambo hwaMwari hunosanganisira “kutonga kunoita Mwari mumwoyo uye muupenyu hwomunhu.” Papa weRoma Benedict XVI mubhuku rake rinonzi Jesus of Nazareth, akanyorawo kuti: “Kana mwoyo womunhu ukagamuchira Jesu, akava nokutenda, Umambo hwaMwari hunenge hwatova maari.”


text:
Shumba
Shumba (Lion in English) imhuka iri pamupanda wekatsi inowanikwa kumatunhu ari kuAfrica neAsia. Shumba inokura kusvika 250 kg; inoverengwa seimwe yemhuka dzine huwandu huri huderera kunyanya munzvimbo dziri kuMadokero eAfrica. Kutambanuka kuri kuita nzvimbo dzinogarwa nevanhu ndicho chimwe chikonzero chiri kuita huwandu hweshumba huderere. Varimi vane mhuka dzavo havafare kana zvipfuyo izvi zvichidyiwa neshumba.
Contents
Magariro[chinja | edit source]
Shumba dzinorarama makore gumi kusvika gumi nemana (10-14) kana dziri musango. Kana dzakatenherwa dzinorarama makore akati rebeyi anganosvika makumi maviri (20). Shumba hono hadzirarame makore anopfuura gumi kana dziri musango nokuda kwekurwa kwadzinogaro ita dzichitanda nzvari.
Shumba dzinowanikwa mumakura eSavanna asina miti yakawanda, asi dzimwe nguva dzinopinda murimuka mumasango makuru. Mhuka idzi dzinogara mumatanga anenge aine nzvari dzine ukama, vana veshumba, nehono shomane. Vanotarira shumba vanoti hadzinyanye kuvhima vanhu.
Kuvhima[chinja | edit source]
Zvinotora danga reshumba kuti dziwise mukono wenyati; kana nepo shumba dzinozowisa mukono uwu dzatombotambura nokutungwa dzichidzinganiswa nenyati. Mapere zvakare anoita chivindi chokudzinga shumba kuva panyama zvikurusei kana mapere auya ari danga rakakura. Bere kamhuka kadiki asi kana achinge awanda anorura zvokushayisa shumba mufaro panyama.
Tsika[chinja | edit source]
Shumba imhuka inotyiwa nevazhinji; matehwe eshumba aipiwa kuvatongi vakuru kuratidza kuremekedzwa nehukuru hwavo. Munzvimbo zhinji mune zvifananidzo zveshumba zvinoratidza kuremekedzwa kwemhuka iyi.
MuZimbabwe kuState House kunogara President Robert Gabriel Mugabe kune zvifananidzo zveshumba zviviri. Pamatumba akavigirwa madzimambo ekuEgypt pane chifananidzo chine musoro wemunhu nemuviri weshumba chinonzi Sphinx. Chiumbwa ichi chiri pedyo nedumba riri paGiza, Egypt. Muguta guru reHarare panze peMeikles Hotel pane zvifananidzo zveshumba zvakare.
Tsumo[chinja | edit source]
- Kana shumba ikashaya nyama inodya uswa.


text:
Alfred Beit
Alfred Beit mumwe wevarume ana muzvinabhizinisi vakashanda naCecil John Rhodes apo aitanga mabasa ake okutapa nyika dziri kuchamhembe kweAfrica. Alfred Beit akasiya mari inoshandiswa panopiwa Scholarship yeBeit Scholarship. Muzvikoro zvizhinji zvepamusoro muZimbabwe kunowanikwa apanie Beit Hall kana kuti Beit Lecture Theatre.
Zvikoro zvinoti: University of Zimbabwe, Harare Polytechnic neBulawayo Polytechnic zvose zvine chivakwa chakapiwa zita raBeit. MuHarare munowanikwawo chikoro chinonzi Alfred Beit. Kunonzi Beit ndiye ane zita rakapiwa kudhorobha reBeitbridge.
Murume uyu aive werudzi rwechiJudah.


text:
WASHINGTON—
Kusarudzwa semutungamiri zvakare weZIFA kwakaitwa VaCuthbert Dube neMugovera, kwasiya vanhu vakawanda vakashama mirimo yavo, vamwe vachiti pakaitwa chioko muhomwe kuti VaDube vadzoserwe pachinzvimbo ichi.
Vateereri veStudio7 vakawanda vataura pachirongwa cheLiveTalk neMuvhuro vanoti VaDube, semunhu ari kubva mukupomerwa mhosva yekuita zvehuori kuPremier Service Medical Aids Society, PSMAS, havaifanirwa kunge vakakwikwidza musarudzo yekuva mukuru weZIFA.
VaDube, avo vakaendeswa pamudyandigere zvechimbi chimbi kuPSMAS uko vaive Chief Executive Officer, vanonzi vaitambiriswa mari dzinodarika zviuru mazana mashanu emadhora pamwedzi. Mari idzi dzinonzi dzaisanganisira mari yemuhoro, mari dzekubatsirikana nezvimwe zvakadaro.
VaDube, vakadzingwa zvakare kubhodhi reZimbabwe Broadacsting Corporation, uko vaive sachigaro vachipa vashandi vepamusoro kuZBC mari dzinotyisa.
Asi vachangosarudzwa semutevedzeri wemutungamiri weZIFA, VaOmega Sibanda, vanoti sarudzo dzakaitwa neMugovera dzakaitwa zviri pachena uye dzakatambirwa nesangano reFIFA.
VaSibanda vanoti vane zvirongwa zvakawanda zvekuyedza kugadzirisa mamiro enhabvu munyika.
VaSibanda vanoti sangano ravo riri kutarisira kusimbaradza nhabvu sezvo vave nebhodhi idzva iro rinokwanisa kufambisa zvinhu nemazvo.
VaDube vakakunda sachigaro weHarare City, Va Leslie Gwindi, nhengo yebhodhi reZIFA, Va Nigel Munyati, pamwe naVa Trevor David Carelse-Juul, avo vakambotungamirawo ZIFA kare.
Nhengo dzebhodhi idzva dzakasarudzwa neMugovera, ndiVaTawengwa Hara, VaBernard Gwarada, VaJohn Phiri pamwe na Fungai Chihuri.
Mumwe muongorori wenhau dzenhabvu, VaMuziwethu Hadebe, vanoti kunyange vamwe veruzhinji vasiri kufara nemafambisirwo akaitwa sarudzo, zviri pachena kuti hapana chingasandurwe sezvo sarudzo dzakaitwa pachena uye dzichikokerwa nesangano re nhabvu repamusoro re FIFA.
Va Sibanda vanoti kugadzwa kwebhodhi idzva kunobatsira kuzounza pfungwa dzitsva pamusoro pemafambisirwo enhabvu munyika. VaSibanda vanoti sangano ravo richagara pasi rozeya kuti roshandisa nzira dzipi dzekusimudzira nhabvu munyika.
ZIFA inonzi ine zvikwereti zvakawandisa izvo zviri kuita kuti itadze kufambisa zvaknaka nyaya dzenhabvu munyika.
Hurukuro naVa Omega Sibanda
Hurukuro naVa Muziwethu Hadebe


text:
MDC
Ibato rematongerwe enyika riri munyika yeZimbabwe. Parizvino bato iri inotungamirirwa na Va Morgan Tsvangirai, uye nderimwe ramapato matatu ari muhurumende yemubatanidzwa iri kutungamirirwa naBaba Robert Mugabe. Bato reMDC rakavambwa mugore ra1998 uye varume vana vakatungamirira kuvamba bato iri vanoti Learnmore Jongwe, Tafadzwa Musekiwa, Morgan Tsvangirai na Job Sikhala. Sikhala wakakurira kwaKangera muZaka. Jongwe wakazofa uye Sikhala wakamboinda kwaMutambara asi wakazodzingwa zvachose. Tiri kuverenga isu mumapepanhau kuti Sikhala wakazofoma yakewo inonzi MDC-99.


text:
WASHINGTON
— Zimbabwe iri mubishi kuronga misangano nehurumende yeAmerica kuitira kuti America isarambidze vanhu vemunyika iyi kutenga nyanga dzenzou kubva kuZimbabwe.
Zimbabwe inoti izvi zviri kukanganisa zvakanyanya hupfumi hwenyika. Zimbabwe inotiwo mune dzimwe nzvimbo nzou dzayo dzakawandisa zvekuti dziri kuvhiringa magariro akanaka evanhu.
America yakamisa kutengwa kwenyanga dzenzou kuZimbabwe neTanzania muna Kubvumbi ichiti haina humbowo hwakakwana kuti nzou munyika mbiri idzi dzichiri dzakawanda here sekutaurwa kuri kuitwa nehurumende dzenyika mbiri idzi.
Pari zvino mumwe mukuru anoona nezvekuchengetwa kwemhuka nezviwanikwa, VaHillary Tandeupenyu, vatori muWashington vachigadzirira misangano ichaitwa nevakuru vebazi rinoona nezvemhuka nemasangano, pamwe nevamwe vakuru mudare rekongiresi muWashington.
Sachigaro vesangano Zimbabwe Conservation Task Force, VaJohnny Rodriguez, vanoti America haifanire kudzora tsvimbo kusvika Zimbabwe yamira nyaya dzehuori.
Hurukuro naVaJohnny Rodriguez
Asi mutungamiri wesangano reSafari Operatos Association of Zimbabwe, VaEmmanuel Fundira, vanotiwo America ikaramba yakatsika madziro vanhu vakawanda vacharasikirwa nemabasa.
Hurukuro naVaEmmanuel Fundira


text:
PANE imwe mhuri inobva kuMasvingo iyo svondo rapera yakatengeswa zviwitsi, mabhisikitsi, doro remumabhodhoro nezvimwe zvinotapira neimwe n’anga iyo yaiti izvi ndizvo zvaidiwa nenjuzu kuti idzose hama yavo iyo yakanyn’ura murwizi makore manomwe adarika. Zvinhu izvi zvakatengwa, vanhu ndokuita mazuva vari parwizi, vachikanda zvinonaka izvi mumvura mudziva apo vaitarisira kuona hama yavo achibuda ari mupenyu. Asi zvakakona n’anga murapwa achida nekuti nyakufira mumvura uyu haana kuonekwa, chakaperera mumvura bedzi ndezvinotapira nedoro zvainge zvatengerwa njuzu.
Vagari vekwaChundu, kuChirundu, vakaona bhaisikopu remahara iri apo imwe mhuri yakabva kuMasvingo, ichiti ine hama inofungirwa kuti yakatorwa nenjuzu murwizi rwaZambezi makore manomwe akadarika ndokutenga doro, zviwitsi, mabiscuits nemachira ichiti yakaudzwa nen’anga kuti izvi ndizvo zvaizoita kuti nyakufa adzoswe nenjuzu.
Mhuri yekwaNyamande, kwaShe Mapanzure yakaita mazuva maviri iri panodirira rwizi Mungwe munaZambezi apo paiva nebira mushure mekuudzwa nen’anga kuti mwanakomana wavo, Takesure Nyamande, uyo akany’ura murwizi urwu mugore ra2007 apo aiva pabasa kuParks and Wildlife Management Authority, ainge achiri mupenyu ari mumvura sezvo akatorwa nenjuzu. Vanhu ava vairidza mbira nekutamba kusango uku.
Mushakabvu anonzi aiva mubhoti nevamwe vake vaviri vari pabasa ndokusiya pfuti dzavo imomo apo iye akazodzokera achida kunodzitora achibva anyn’ura.
Paakashaikwa, zvinonzi nyanzvi dzezvekushambira dzemapurisa, dzeSub-aqua Unit, dzakabvongodza mudziva paakanyn’ura asi vakamushaya.
Panzvimbo pakawira Takesure panonzi pane mbiri yekutorwa vanhu nenjuzu.
Izvi ndizvo zvakaita kuti mhuri iyi ifambe kubva kuMasvingo yatenga tunonaka nedoro remumabhodhoro izvo zvainzi kana vakazvikanda mudziva, njuzu yaizoburitsa hama yavo ari mupenyu.
VekwaNyamande pavakaudzwa nezvekushaikwa kwaTakesure, vanonzi vakanzi nen’anga nemasvikiro hama yavo yainge yatorwa nenjuzu naizvozvo vaisafanirwa kuchema. Nekufamba kwenguva, zvinonzi kwakazotanga kubuda mashoko ekuti Takesure aiva mupenyu, dzimwe nguva achinzi aiuya kuhope kuhama dzake.
Izvi zvakazoita kuti vemhuri iyi vanotaura nevakuru venzvimbo yekwaChundu, kuMashonaland West, kuti vabatsirwe.
Mhuri iyi yakazobva kuMasvingo nemusi weChishanu svondo rapera ndokunoungana kunaZambezi mangwanani emusi weChipiri chakadarika kusvika manheru eChitatu.
Izvi zvakaitwa mushure mekunge pabikwa doro rechivanhu, patengwa hari, makireti matatu edoro remumabhodhoro, zviwitsi nemabhisikitsi uye machira machena, matema nematsvuku. Zvose izvi zvainzi zvaizoshandiswa nen’anga kuti Takesure abude mumvura ari mupenyu.
Mhuri iyi inoti yakanga yambotsvagawo masvikiro kuMasvingo ndokuzowana imwe n’anga yekuHurungwe inonzi Tateguru Artwell Nyachowe (62), iyo inonyanya kuzivikanwa nekuti Sekuru Mubaiwa.
Babamudiki vemuchakabvu, VaTimothy Zigoni (65), vanoti kubva Takesure paakanzi afa, vaingoudzwa kwavaifamba kuti mupenyu.
“Mwana wangu anonzi aiva nevamwe vari mubhoti apo akangoerekana anyn’ura mumvura mushure mekuitika kwemhepo yaisanzwisisika. Takazonozvitsvaga kun’anga tikanzi mupenyu, hatina mutumbi wake wakatawana kusvika izvozvi.
“Takauya kuno kanokwana kashanu ndokuzotaura naShe Chundu, avo vakatipa mvumo yekuuya kuzoita chivanhu ichi tikanzi tishande nesvikiro rekuno ratinaro nhasi,” vakadaro.
Vanoti pavakaungana nemusi weChipiri vakavimbiswa nen’anga iyi kuti Takesure aizowanikwa ari mupenyu, vachinzi aizobuda mudziva voenda naye ari mupenyu kuMasvingo.
“Takazoita bira redu apo tairidza mbira nengoma tichidzana nekuimba tiina Sekuru Mubaiwa avo vaitungamirira basa iri. Vainge vativimbisa kuti Takesure aizobuda kunze kwave kunoyedza uye pekutanga takange tambonzi titenge bhuru remombe dema izvo tisina kuzoita,” vakadaro.
VaZigoni vanoti svikiro iri raitevedza kumahombekombe erwizi Zambezi panzvimbo inonzi yakatorerwa Takesure nenjuzu richivimbisa vanhu kuti mushakabvu aizobuda ari mupenyu bedzi.
“Isu semhuri yekwaNyamande, hatina kufara nekuti svikiro rakazoshandura nyaya kunze kwava kunoyedza richiti mwana uyu raiva rataura naye achiti akanga asisakwanise kubuda sezvo ‘akanga avawo njuzu’.
“Padoro remakireti 3 atakatenga, mabhodhoro matatu bedzi ndiwo akakandwa mumvura, zviwitsi nemabiscuits zvikadyiwa nevanhu. Chionai kuti kubva kuMasvingo kwese uko hapana chabuda, hatina kufara nazvo,” vakadaro.
Vemhuri iyi vanoti mumwe akaberekwa pamwe chete naTakesure, Simbarashe Nyamande, uyo ari kuAustralia, anogara achirota hope dzinoti Takesure akatorwa nenjuzu.
Mainini vaTakesure, Mai Maceline Ganga (46), vanoti sezvo vimbiso yavakanga vapihwa nen’anga iyi isina kuzadziswa, vaifanirwa kunge vakaenda kwaChundu nedzavowo n’anga kubva kuMasvingo.
“Takauya isu neChishanu kusvika nhasi Chitatu tichinzi ndipo pachaburitswa mwana asi tave kuzotaurirwa kuti akapinduka kuita njuzu saka haachakwanisa kubuda. Zvinonetsa izvi,” vakadaro.
Vemhuri iyi vanoti kuti basa iri rizoitwa, vakanzi vabvise mari inokwana US$270 yaisanganisira yekwashe neyemasvikiro.
Tete vaTakesure, Ellah Soul (57), vakati zvakaitwa hazvina kuvafadza nekuti vaiita sekunge vakanyeperwa nen’anga iyi.
Nzvimbo yakawira murume uyu iri pasi peChiwore Game Park apo pakanoungana vemhuri iyi vaine vashandi veParks and Wildlife Management Authority, mapurisa nevagari veko.
Svikiro iri, iro rakamboramba kutaura nevatori venhau, rakazoti rainge rataura nemweya waTakesure rikaudzwa kuti akanga asisakwanise kubuda mumvura nechikonzero chekuti akasanduka achiita njuzu.
“Haachagona kubuda, ava njuzu. Achatozodzoka kuhama dzake ava mweya achizorapa zvikuru pachasvika mweya wake,” vakadaro Sekuru Mubaiwa. “Ndakapinda mumvura kanokwana kana ndichidzoserwa kunze nemweya wemwana uyu, arimo asi haachabuda.”
N’anga iyi inoti yakambodzosa munhu akanga atorwa nenjuzu panodirira rwizi rwaChiwore munaZambezi.
“Pane anonzi Mbureyi akatorwa nenjuzu ndikanomuburitsa kwapera mazuva maviri ari mupenyu. Kutaura kuno ava n’anga, shangwiti,” yakadaro n’anga iyi.
Zvisinei, vamwe vaive pachiitiko ichi vanoti svikiro iri vakariona rakadhakwa zvekuraradza sezvo richinzi rakanwa mabhodhoro 14 edoro rakanga ratengwa iri.
“Hapana changa chichiitika apa, Sekuru Mubaiwa varara vachinwa doro. Nguva yose yairidzwa ngoma nembira vanhu vachitamba sekuru ava vainge vakatokotsira zvavo,” akadaro mumwe murume.
VaNyamande vakati vaizodzokera kumusha kwavo kuMasvingo uko vachanogara pasi nevamwe, voona kuti vangazodzokera zvakare here nen’anga dzekumusha kwavo.
Ishe Chundu, VaAbel Mbasera (44), vanoti vakapa vanhu ava mvumo yekuti vanoita chivanhu chavo. “Ndakavabvumidza ndataura neveNational Parks nemapurisa basa rikanzi rienderere mberi. Kana vaine zvavanoda zvakare vanoramba vachidzoka,” vakadaro.
“Mwana uyu aiva mushandi kuNational Parks kuMongwe, kuMana Pools, uye akawira mumvura makore 7 akadarika,” vakatsanangudza vachidaro.
VaMoffat Marashwa, avo vanove nyanzvi munyaya dzechivanhu vachigarawo munzvimbo iyi, vakati kana chivanhu chakatadza kutevedzwa apo munhu anenge atorwa nenjuzu, anotadza kudzoka ari mupenyu.
“Hapadiwe vanhu vakasviba kana vanoita zvechifambi, munhu anotadza kubuda,” vakadaro VaMarashwa.


text:
Imbwa
Imbwa imhuka inochengetwa pamusha. Imbwa inoshanda mabasa anoti: kuvhima; kufudza zvipfuyo; kuzvuva mitoro kunyika dzinotonhora seCanada; kuchengeta musha; kubatsira mapurisa nemawuto kuronda; kutamba nayo; uye kubatsira vakaremara kana imbwa yakapingudzwa.
Kune marudzi mazhinji embwa akawanikwa nekusarudza mikono nehadzi inoberekesaniswa panguva yokunge hadzi yaBindura - ovulation - being in heat.
Kuberekana kwembwa[chinja | edit source]
Imbwa dzinoyaruka zvokukwanisa kubereka padzinenge dzave nemwedzi mitanhatu kusvika gumi nemiviri (6-12); izvi zvinoititka kune mikono zvose nehadzi. Nzvari inoti kana yabindura inenge yagadzirira mupfungwa nemuviri wayo kuti inge ichishumirwa nemukono. Kubva painobindura imbwa nzvari, mazai acho anorarama kwesvondo zvichireva kuti panguva iyi nzvari inokwanisa kushumirwa nemikono yakawanda.
Imbwa dzinozvara mushure memazuva 56-72 mushure mekunge zai nehuronyo zvasangana. Imbwa inobereka vana vanowanza kusvika vatanhatu (6). Mwana wembwa anonzi handa, mbwanana, kana kuti mhondana.
Nyama yembwa[chinja | edit source]
Imbwa dzinodyiwa nyama kwemazana emakore mazhinji kunyika dziri kumabvazuva eAsia dzinosanganisira Korea, China neVietnam. Pane kufungidzira kunoti pagore rega-rega kunobaiwa imbwa 13-16million muAsia kuti dzidyiwe nyama. Nhepfenyuro yeBBC inofungidzira kuti kune nzvimbo dzinotengwa chokudya 6,000 dzinotengesa nyama yembwa kuSouth Korea. Kunozni nyama yembwa inosanganiswa nenyama yehuku nenhenhere dzemushenjere
Tsika[chinja | edit source]
- Kurera imbwa nemukaka mangwana inofuma yokuruma.
- Imbwa nyoro ndidzo tsengi dzamatowo.
- Imbwa payadyira haipakanganwi.
- Kuchengeta imbwa yomweni kuda mwene wayo.
- Chembere ndeyembwa yomurume ndibaba wavanhu


text:
Gonyoina sambamba
Muchidzidzo chePimanyika, gonyoina sambamba (Parallelogram) chiumbwa chine mativi mana - mativi maviri akati sambamba anenge akaenzana - uye gonyo mbiri dzakatarisana dzinenge dzakaenzana. Zvimwe zvinoonekwa ndezvekuti guramakonyo mbiri dzinochekana kuita zvikamu zviviri zvine nhambwe dzakaenzana.
Mhando dzegonyoina Sambamba[chinja | edit source]
Zviumbwa zviri pamupanda wegonyoina sambamba zvinosanganisira: tsazano; gonyoina tsazamativi uye gonyoina tsazamakonyo.
Skweya (Square) iri shoko rinoreva chiumbwa chine mativi mana ose akaenzana negonyo ina dzose dzakaenzana. Skweya iri pamupanda wegonyoina.
gonyoina tsazamativi (Rhombus) - iri izwi rinoreva gonyoina rine mativi akaenzana nhambwe. gonyo dzakatarisana dzemukati dzinenge dzakaenzana zvakare. Chiumbwa ichi chine madanhamakonyo maviri anochekana negonyo re 90o. Skweya iri pamupanda wegonyoina tsazamativi zvakare.
gonyoina tsazamakonyo (Rectangle) - iri izwi rapiwa kureva chiumbwa chine makonyo mana ose akaenzana; gonyo rimwe nerimwe riine 90o. Mativi maviri akatarisana anenge akaenzana uye akati sambamba. Skweya rinogona kupinda pamupanda wechiumbwa ichi asi kazhinji tinosarudza kuti skweya rimire roga.


text:
Muravanembiri
Muchidzidzo masvomhu, muravanembiri (binary numeral system in English) zvinoreva tsika yokuverenga nokunyora nhamba kuchishandiswa nhamba mbiri sehwaro hwekuverenga nhamba. Apa kunenge kuchishandiswa 0 na 1 chete. Kuverenga nhamba nenzira iyi kunoshandiswa kuma computer. Nokumwe kutaura tsika inoshandiswa pamuravanembiri ingadzi rumbiridzira, kana toshandura kuEnglish zvoreva kuti – ‘’following twos or by way of two’’.
Kuverenga paMuravanembiri[chinja | edit source]
Kuverenga nhamba paMuravanembiri kunoitwa nenzira yakafanana nokuverenga nhamba paMuravanegumi. Tichitanga nevara rokutanga mavara anorongwa nenzira inoenderana nokukwira kwehuwandu. Kana pari paMuravanegumi panoshandiswa nhamba gumi dzinoti 0,1,2,3,4,5,6,7,8,9; zvino paMuravanembiri panoshandiswa nhamba mbiri dzinoti 0, 1.
Kana mavara apedza ese pachinzvimbo chokutanga chiri kurudyi, nhamba iri kuruboshwe inobva yakwidzwa, kuverengwa kwovambazve pana 0 pachinzvimbo chokutanga chiri kurudyi. Somuenzaniso pamuravanegumi kuverenga kunofamba sezvinotevera:
- 000, 001, 002, ... 007, 008, 009, (kana 9 asvika nhamba iri kumucheto kurudyi inovambazve pana 0, nhamba iri pedo kuruboshwe yokwidzwa kuenda pana 1)
- 010, 011, 012, ...
- ...
- 090, 091, 092, ... 097, 098, 099, (kana 99 asvika nhamba mbiri kumucheto kurudyi dzinovambazve pana 0, nhamba iri pedo kuruboshwe yokwidzwa kuenda pana 1)
- 100, 101, 102, ...
Kana nhamba yasvika 9, danho rinotevera kuti chinzvimbo ichocho chivambe pana 0, nhamba iri pedo kuruboshwe yokwidzwa kuva 1. PaMuravanembiri panoverengwa nenzira yakafana asi kuchishandiswa mavara maviri 0 na 1. Saka kana chinzvimbo chakana kusvika pana 1, panova nokuvambazve kuenda pana 0, uye chinzvimbo chiri kuruboshwe chinokwidza kuenda pana 1 sezvinotevera:
- 0000,
- 0001, (chinzvimbo chiri kumucheto kurudyi chinovamba pana 0, chinotevera kuruboshwe chokwidzwa)
- 0010, 0011, (zvinzvimbo zviviri kumucheto kurudyi zvinovamba pana 0, chinotevera kuruboshwe chokwidzwa)
- 0100, 0101, 0110, 0111, (zvinzvimbo zvitatu kumucheto kurudyi chinovamba pana 0, chinotevera kuruboshwe chokwidzwa)
- 1000, 1001, ...
PaMuravanembiri, chinzvimbo choga-choga chinomirira muradanuro wa 2 nepawa rinokwira zvichibva kurudyi kuenda kuruboshwe. Kumucheto kurudyi kuna 20, panotevera kuruboshwe pana 21, kwotevera 22, zvichingodaro.
Kushandura Muravanembiri kuva Muravanegumi[chinja | edit source]
Matanho anoitwa kuti nhamba iri kuMuravanembiri ishandurwe kuenda kumuravanembiri ndeaya:
a. Tsamanisa nhamba dziri pamuravanembiri nedanho ra 2 riri panhamba imwe neimwe.
b. Chepiri wedzanisa zvitsama izvi zvawawana pamusoro.
Somuenzaniso ngatishandure 10112 kuenda kuhwaro hwa 10. Vara 2 rakanyorwa pasi pa 1011 rinopangidza hwaro 2. Saka nzira inotevedzwa sekutsanangura kuri pamusoro ndeiyi:
1 x 20 = 1
1 x 21 = 2
0 x 22 = 0
1 x 23 = 8
1 + 2 + 0 + 8 = 11
Naizvozvo tinoti 10112 = 1110.
Kushandura Muravanegumi kuva Muravanembiri[chinja | edit source]
Ngatitevedzei muenzaniso wekushandura 5910 kuenda kuhwaro 2.
1. Nyora pasi mapawa a 2, ari pasi pa 59 sezvizvi 1, 2, 4, 8, 16, 32. Danho rinotevera ndi 64 rakakura kupfuura 59, saka rasiiwa.
2. Gova 59 na 32 anova ndiye pawa ra 2 rakanyanya kukura riri pasi pa 59. Nyora pasi kuti 32 anopinda kangani zvizere muna 59. Tinoona anopinda kamwe (1) nemusarirwa 59 - 32 = 27.
3. Tora musarirwa 27 wogova nepawa wa 2 rinotevera rinova 16: 27/16 = 1 sare 11.
4. Tora musarirwa 11 wogova nepawa ra 2 rinotevera rinova 8: 11/8 = 1 sare 3.
5. Tora musarirwa 3 wogova nepawa ra 2 rinotevera rinova 4: 3/4 = 0 sare 3.
6. Tora musarirwa 3 wogova nepawa ra 2 rinotevera rinova 2: 3/2 = 1 sare 1.
7. Tora musarirwa 3 wogovanisa nepawa ra 2 rinotevera rinova 1: 1/1 = 1 sare 0.
Saka zvinoreva kuti mhinduro yekushandura 5910 kuenda kumuravanembiri ndi 1110112.
Kuti tibate chokwadi panoda kudzorera nhamba iyi kuMuravanegumbi sezvizvi:
1 x 20 = 1
1 x 21 = 2
0 x 22 = 0
1 x 23 = 8
1 x 24 = 16
1 x 25 = 32
1 + 2 + 0 + 8 + 16 + 32 = 59
Kureva kuti svomhu yashandwa nemazvo.


text:
Zvapupu zva Jehovha—Ndisu Ani?
Tinobva mu mazana o mabvumbo zve ndumi jakasiyana-siyana, asi takabatana ngo zvidisiso zvondhozvo. Kunja kwa izvi, tinoda kukuja Jehovha, Mwari wo Bhaibheri zve Marure wa zvese. Tinoita zvatinokwanisa kuti titevejere Jesu Kristu zve tino mutubvarubva ngo kudanijwa maKristu. Umwe na umwe wedu anopeja nguva zinji ecibesera vandhu kujija ngo zvo Bhaibheri zve Umambo hwa Mwari. Tinozivikana inga Zvapupu zva Jehovha ngo kuti tinopupurira, kana kuvereketa, ngo pa musoro pa Jehovha no Umambo hwake.
Shandisa kamare citici cedu. Verenga Bhaibheri mu interneti. Jija zvizinji ngo zvedu no zvitendhwa zvedu.


text:
Huwandu
Zvidzidzo zwehuwandu (arithmetic) zvidzidzo zveMasvomhu zvinoongorora nezve maverengerwo nokuwanda kwezvinhu. Vanhu tese tinoshandisa ruzivo rwehuwandu mumabasa ese kubva mukuverenga zvinhu kusvikira kumabasa akaita sekuvaka nekutengeserana zvinhu.
Contents
Huwandu mukushaiwa/mukudzokera shure nehuwandu mukuwana/mukuenderera mberi[chinja | edit source]
Huwandu hwechinhu hunoitikira mukuwana kana mukushaiwa.
Huwandu hwechinhu hunoitikawo mukuenderera kumashure kana kumberi.
Kana pasina chinhu, pane 0, uye hapana huwandu mukuwana/kuenderera kumashure kana mukushaiwa/kuenderera kumberi.
Muenzaniso:
-a: huwandu hunoita a mukudzokera kumashure, apo chiperengo a chakamirira chiperengo chohuwandu.
+a: huwandu hunoita a mukuenderera mberi, apo chiperengo a chakamirira chiperengo chohuwandu.
-4: huwandu huna mukushaiwa kana kuti mukuenderera kumashure.
+6: huwandu hutanhatu mukuwana kana kuti mukuenderera kumberi
Tichazoda kutsvaka mashoko anomirira + na - kana zvichishandiswa sezvataugwa pamusoro apo.
Zvingaitwa kuzviperengo zvehuwandu[chinja | edit source]
Kuwedzanisa (+)[chinja | edit source]
10 + 5 = 15: Kubwerengedza zvinhu gumi nezvinhu zvishanu zvinotipa zvinhu gumi nezvishanu
Mashandisigo echiperengo, + pano apa zvasiyana nemashandisigo achaitwa muchikamu chiri pamusoro apo. Pano apa + chinonzi chiratidzo chewedzaniso (plus sign) kana kuti chiwedzero (Tinogona kuchipawo zita rokuti chidzero tichirangarirawo Bernard Chidzero uyo munyori wegwaro renyaya rokutanga muChiVanhu rinonzi "Chinzvengamutsvairo").
Kubvisa (-)[chinja | edit source]
a - b zvinoreva kuti huwandu hunosara pakubvisa zvinhu b kubva muzvinhu a.
Muenzaniso;
6 - 4 = 2: zviviri ndihwo huwandu hunosara mukubvisa zvhinhu zvina kubva muzvitanhatu
Pane hukama pakati pekuwedzanisa nekubvisa. Kubvisa kwakafanana nekuwedzanisa zvauinazvo nezvawakakwereta uchirangarira kuti zvawakakwereta zvinoita kuti zvauinazvo zvive zvishoma nehuwandu hwezvikwereti.
Maunga huwandu (x)[chinja | edit source]
Maunga huwandu (multiplying in English) enhamba mbiri chiitiko chakafanana nekudzokorora wedzaniso yenhamba idzi. Apa nhamba yekutanga inenge ichiwedzaniswa kanokwana kuenzana nenhamba yechipiri. Somuenzaniso kana nhatu (3) achiungwa kana (4), mhinduro inowanikwa nokuwedzanisa nhatu (3) kanokwana kana (4) sezvizvi:
Pamuenzaniso wapiwa pamusoro: 3 X 4 = 12. Apa kureva kuti, zvinhu gumi nezviviri (12) ndihwo huwandu hunobuda pakuunga zvinhu zvitatu (3) kanokwana kana (4). Nemamwe matauriro chaunga chezvinhu gumi nezviviri chinobuda pakuti chimwe nechimwe chemapoka matatu chabereka kana kuunganidza zvinhu zvina.
Izwi rokuti chaunga riri kushandiswa pano kureva multiple kuEnglish, kana kuti zvinhu zvizhinji. Pamuenzaniso uri pamusoro tingati pane mapoka mana (4), rimwe nerimwe rine nhengo nhatu (3) ari kuunganidzwa achizopa chaunga chenhengo gumi nembiri.
Pakutaura jikerere a x b kana kuti ab zvinoreva kuti kuunga huwandu hwenhamba a nenhamba b. Nekumwe kutaura zvinoreva kuti tsvaga huwandu hunobuda pakuti chimwe nechimwe chezvinhu a chinobereka zvinhu b .
Saka pakuturikira multiplication inenge ichinzi Maunga huwandu, multiplying yonzi iyo kuunga huwandu.
Kukamura kana kuti Govaniso (/)[chinja | edit source]
a/b zvinoreva kuti Huwandu hunodiwa nechimwe nechimwe chezvinhu zvinosvika b pakugovanisa zvinhu a zvakaenzanirana.
Muenzaniso:
12/3 = 4: Huwandu hunodiwa nechimwe nechimwe chezvitatu kubva mukugovanisa zvinhu gumi nezviviri zvinhu zvina.
Pane hukama pakati pekutsama nekugovanisa. Kugovanisa zvakafanana nekutsama nedimbu reMuravanegumi.
Kuradanuka[chinja | edit source]
Kuradanuka (Exponentiation in English) chiitiko chinonyorwa sezvizvi, bn, chinotora nhamba mbiri, hwaro b ne muradanuri (kana munongedzi or simba) n. Kana n ari nhamba izere iri hombe pana zero, kuradanuka kwakafanana nokudzokorora tsamaniso. Izvi zvinonyorwa sezvizvi:
zvinoda unofanana ne rutsamo inodzokorora wedzaniso:
Muradanuri ndiye anonzi ‘’exponent’’ kuEnglish
Kutsinhanisa[chinja | edit source]
Shoko rokuti kutsinhanisa (Exchange in English) rinoreva kupesana kwenhumbi dzirikutengeswa nemari, kana kupesana kwenhumbi dziri kutengeswa nedzimwe nhumbi dziri kutengeswa. Apa nenhumbi nenhumbi kana nhumbi nemari zvinenge zviine hukoshi hwakaenzana. Paya munhu anotenga chingwa kuchitoro tingati pane kutenderana kuti chingwa nemari yapiwa zvakakosha zvakaenzana.
Dimbu[chinja | edit source]
Shoko rokuti dimbu (fraction in English) rinoreva chikamu kubva pane chinhu chizere chose. Dimbu kana richinyorwa rinotaura kuti pane zvikamu zvingani zvakaenzana, sokuti zvitatu-kubva-pazvina (3/4), chimwe-kubva-pazviviri (1/2), zvina-kubva-pazvisere (4/7). Pakunyora muchidimbu tichati 4/7 inonyorwa ichingonzi zvikamu zvina-pazvisere.
Mashoko emwero wehuwandu[chinja | edit source]
Zvinyanye (Extrema) - iri shoko rinodudzira panogumira hukuru uye huduku hwemupimo uri kutaurwa nezvawo. Sokuti mvura inowanikwa pakati pezvinyanye zve 0-100o Celsius. Zvinyanye izita rapiwa richitora pakutaura kwemazuva ose patinoti "zvanyanya, zvanyanyisa kana kuti zvakanyanya - kuChirungu vachiti extreme or extremely". Kana totarisa humwe hweZvinyanye tinoti chinyanye (extremum, singular)
Nharire (Maximum) - iri izita rapiwa kududzira panogumira hukuru hwemupimo uri kutaurwa nezvawo. Sokuti muZimbabwe motokari dzinotenderwa nharire yemuchacha we 120 km/hr pamigwagwa mikuru. Mukutaura kwemazuva ose nharire inzvimbo yakakwirira, paive nemunhu airinda nyika yaShe achitarira kuti kune vavengi vanouya here.
Nhika (Minimum) - iri izita rapiwa kududzira panogumira huduku hwemupimo uri kutaurwa nezvawo. Sokuti hurumende inoronga kutara mari inotambiriswa vashandi ive panhika ye$150 pamwedzi. Pakutaura kwemazuva ose nhika inzvimbo iri pakadzika tichifananidza nenhraunda yenzvimbo iyoyo.
Mwanza (Average) - iri izita rapiwa kudzudzira nhamba inowanikwa kana nhamba dziripo dzahwerengedzwa, dzichizogovaniswa nehuwandu hwenhamba dziripo. Sokuti vana vanopedza Chikoro ChePrimary vaine mwanza wemakore 13 ekuberekwa.
Chikuwo (Mode) - iri zita rapiwa kududzira nhamba inoonekwa zvizhinji paboka renhamba dziri kutaurwa nezvadzo. Sokuti kana tiine boka (set) renhamba dzinotevera: 3,4,6,7,8,9,10,4,11,2,1,4; tinennge toti nhamba 4 ndiye guwo.
Chipakati (median in English) ndiyo nhamba iri pakati penzimwe kana dzichinge dzarongwa maererano nehukuru hwadzo. Sokuti kana pane nhamba dzinoti 1,2,3,5,7,8,9,11,12,15,18,27,30 chipakati anenge ari 9 nokuti ane nhamba nhanhatu kurudyi nekuruboshwe.
Hukuru (Magnitude) - iri izwi rinotaura kukura kwakaita nhamba zvisinei kuti ine vara (-) kana (=) pamberi payo. Sokuti -50 ine hukuru hwakaenzana ne +50, nyangwe zvavo nhamba mbiri idzi dzakasiyana pahuwandu hwadzo. +50 yakawanda pane -50.


text:
Muranda
Muranda (English: Slave) munhu anoonekwa nekubatwa senhumbi kana chimwe chinhu chinotengwa; uye munhu anomanikidzwa kushanda pasina muripo waanopiwa. Munhu ari muhuranda: anomanikidzwa kugara panzvimbo paasiri kuda; anomanikidzwa kubata mabasa asingade; anoshanda asina muripo; anomanikidzwa kuroora kana kuroorwa; anokwanisa kumanikidzwa kushanda mumawuto achiri mudiki.
Kugara nevaranda uye kutenga nokutengesa varanda itsika yaiitwa nemarudzi mazhinji pasi rose. Huranda hwaiveko munhoroondo yevagari veAfrica; Asia; Europe kana America. Vanhu vaitora varanda verudzi rwavo vane ganda rakafanana neravo kana kuti vaitenga varanda vanobva kune mamwe marudzi. Munhu aigona kuita muranda: mushure mokukundika kubhadara chikwereti; mushure mekutapwa muhondo; atengeswa neverudzi rwake; adzingwa mumusha nezvikonzero zvakasiyana.
Huranda hune nhoorondo huru inozivikanwa kunyanya ndiwo Huranda hwekuyambutswa Atlantic hwakatapa vanhu vatema vazhinji kubva kuAfrica vachiendeswa kuAmerica neEurope. Uhwu huranda kunodanwa muEnglish kunzi "Trans-Atlantic Slave Trade" nokuti vatapwa vaiyambutswa gungwa reAtlantic vachiendeswa kumhiri kwaro kuAmerica neEurope.
Huranda uhwu hwekuyambutswa kwevatema ndicho chikonzero kuine vanhu vatema vazhinji kunyika dzekuEurope, North America neSouth America. Huranda uhwu hwakapera mushure mekutarwa kwemitemo munyika idzoddzi inova mitemo yairambidza kutengeswa kwevaranda uye kuva nevaranda.
Pari nhasi vamwe vanoti huranda huchiriko muchivande pasirose. Kune huranda hwekushandiswa: muminda; mumawuto; muchipfambi mudzimba nedzimwe nzira dzakasiyana.


text:
Kutambura Kuchazombopera Here?
Ungati . . .
kuchapera here?
hakuperi here?
pamwe kungangopera here?
BHAIBHERI RINOMBOTII?
“Mwari . . . achapukuta misodzi yose pamaziso avo, rufu haruchazovipo, kana kuchema kana kuridza mhere kana kurwadziwa.”—Zvakazarurwa 21:3, 4, Shanduro yeNyika Itsva.
ZVARINOTAURA ZVINGAKUBATSIRA SEI?
Uchava nechokwadi kuti Mwari haasi iye anokonzera matambudziko edu.—Jakobho 1:13.
Uchanyaradzwa nokuziva kuti Mwari anorwadziwa kana tichitambura.—Zekariya 2:8.
Uchava netariro yokuti kutambura kwose kuchapera.—Pisarema 37:9-11.
TINGANYATSOBVUMA HERE ZVINOTAURWA NEBHAIBHERI?
Hongu. Tine zvikonzero zviviri zvinoita kuti tidaro:
Mwari anovenga kutambura uye kuona vanhu vachiitirwa zvakaipa. Imbofunga kuti Jehovha Mwari ainzwa sei kare paaiona vanhu vake vachibatwa zvoutsinye. Bhaibheri rinoti akarwadziswa “nevaya vaivanetsa.”—Vatongi 2:18, Shanduro yeNyika Itsva.
Jehovha anovenga zvikuru vanhu vanokuvadza vamwe. Somuenzaniso, Bhaibheri rinoti anosemeswa ‘nemaoko anoteura ropa risina mhosva.’—Zvirevo 6:16, 17.
Mwari ane hanya nemumwe nemumwe wedu. Jehovha anoziva matambudziko edu sezvinongoita “mumwe nomumwe anoziva dambudziko rake nokurwadziwa kwake.”—2 Makoronike 6:29, 30.
Achishandisa Umambo hwake, Jehovha ava pedyo kugumisa kutambura kwemumwe nemumwe wedu. (Mateu 6:9, 10) Asi iye zvino anonyaradza vaya vanomutsvaka nemwoyo wose.—Mabasa 17:27; 2 VaKorinde 1:3, 4.
ZVOKUFUNGA NEZVAZVO
Mwari anosiyirei vanhu vachitambura?
Bhaibheri rinopindura mubvunzo iwoyo pana VAROMA 5:12 na2 PETRO 3:9.


text:
Sebhe
Muchidzidzo fundoyetsimba, sebhe (matter kuEnglish) izwi rinoreva chero chipi chiro chine mumhu, uye chine huremu. Sebhe inowanikwa pamisandu inoti: godo (solid), mutuvi (liquid), gasi (gas) uye plasma.
Mhando dzose dzegasi dzinosanganisira mweya watinofema (air); oxygen; nitrogen; chlorine; sulphur dioxide, zvichingodaro dzose dziri muboka irori resebhe. Tingatadza kutaura kuti ndapfumbata gasi muruoko asi tinokwanisa kukohwa gasi takaritora kuripinza mubhodhoro sezvinoitwa ’’acetylene’’ inoshandiswa nevanonama simbi.
Sebhe inosanganisira zvinhu: zvinobatika nezvisingabatike; zvine mumhu nezvisina mummhu; zvinoonekwa neziso nezvisingaonekwe, zvatinokwanisa kushandisa tichiita mhindu kana bundutso nazvo.
Tiri ipapo zvakanaka kuti tionesane kuti sebhe inosanganisira zvinhu zvakaita semasaisai anowanikwa muchidzidzo chemagetsi nemagineti (Electromagnetic waves). Masaisai aya tinokwanisa kuita mhindu dzakasiyana siyana nawo. Asi izvi zvichange zvichizokurukurwa mberi nokukura kwezvidzidzo zviri kuparurwa muChiShona.
Kupiwa kweZita[chinja | edit source]
Mukutaura kwemazuva ose vechidiki kana vachiti sebhe vanoreva chinhu chavashaira zita kana chine zita risina kuuya mupfungwa panguva iyoyo. Muenzaniso wekutaura kwechimanjemanje.
- Ko kasebhe kaye wakaisa kupi?
- Ndipowo kasebhe ako.
Saka sebhe chinhu chinozivikanwa kunzi chiripo - pano pari kunzi zvinhu zvose zvakagadzirwa nesebhe inozivikanwa kunzi iripo. Kupiwa kwezita kuchitora mazwi echimanjemanje chinhu chinoitwa mumutauro kazhinji, izwi richipedzesera rapinda mukutaurwa mazuva ose pamwechete nevakuru. Zvakanaka kuti patorwa izwi ragara richitoshandiswa nevezera rechidiki.


text:
Imba
Imba kana mhatso (house) chivakwa chinogara vanhu pavanobikira, kudyira nokurara. Imba dzinokiwa nezvidhinha, mapango marata, huswa nezvimwewo zvinoshandiswa kuvaka madziro nekupfirira denga remba.
MuAfrica vazhinji vanovaka chidziro chemba nezvidhinha vachizopfirira denga racho nehuswa kana marata.
Kunyika dziri kuEurope neNorth America vanovaka dzimba dzemapuranga dzinova dzinodziya pane dzezvidhinha kunyika dzeko dzinotonhora. MuAfrica mapuranga anonyanya kushandiswa kuturika denga remba.
Dzimba dzinopatsanurwa nezvidziro mukati kuita Rhumu, Mupanda kana kuti Kamuri dzinoshandiswa zvakasiyana.
Katungu zvinoreva musha uri kwawo wega kusina vamwe - isolated dwelling place.
Kamuri dzemba[chinja | edit source]
Marindo (bedroom) zvinoreva imba yokurarira.


text:
Vanhukadzi Kwenyu Vanoparidza Here?
Hongu. Tose tiri vashumiri uye tinoparidza kusanganisira vanhukadzi vose. Sokutaurwa kwazvakanga zvaitwa neBhaibheri, ‘vakadzi vaizoparidza shoko vaizova vazhinji kwazvo.’
Vanhukadzi vechitendero cheZvapupu zvaJehovha vanotevedzera zvaiitwa nevakadzi vanotaurwa muBhaibheri. (Zvirevo 31:10-31) Kunyange zvazvo vakadzi vasingatungamiriri muungano, vanoshanda nesimba pakuita basa rokuparidzira vamwe Shoko raMwari. Vanodzidzisawo vana vavo zvinotaurwa neBhaibheri. (Zvirevo 1:8) Mararamiro avo uye zvavanotaura zvinoita kuti vamwe vade kuvatevedzerawo.


text:
Nhoroondo
Nhoroondo (History in English) kunyorwa pasi nekutaurwa kwezviitiko zvakakosha zvakaitika mudunhu , nyika kana Pasirose. Nhoroondo yakakosha kurangarira kuti vanhu vazive:
- Kwavakabva uye kwakabva madzitateguru avo,
- Zviitiko nevanhu vakakosha vakaumba rudzi rwavo,
- Zvisungo zvakakosha kuchengetedza zvakasungwa nerudzi rwavo nemamwe marudzi kana dzimwe nyika.
Kunyorwa kwenhoroondo enyika chinhu chakakosha asiwo chinogona kuva nemakaktanwa nokuti avo vanonyora vanokwanisa kuva nedivi ravanorerekera. Kazhinji pane pane mapoka evanhu vanoita rondedzero yenhoroondo inoteererwa yogonyorwa pasi, zvinotaurwa nevamwe zvichisiiwa. Izvi zvisingarevi kuti zvasiyiwa hazvina kukosha kana kuti hazvina basa. Mukunyorwa kwenhoroondo zvinodaro kuti vanhu vanotevera ndivo vanonzwikwa kunyanya:
- Vakakunda pahondo
- Vakatungamira kusunungurwa kwerudzi kana nyika.
- Vari kutonga panguva iyoyo.
- Vane mari vakapfuma vanokwanisa kudhindisa zvinyorwa mumapepanhau kana mabhuku.
- Uye mukunyorwa kwenhoroondo dzimwe nyaya dzakakosha dzinosara.
- Avo vakatungamira hazvirevi kuti vakanatsa pane zvose; imwe nguva zvakaipa zvevatungamiri hazvinyorwa pasi.
Nhoroondo ye Zimbabwe[chinja | edit source]
Zvimwe zvakakosha kurangarira munhoroondo ye Zimbabwe ndezvizvi:


text:
Presenter: Makadii vaMapfumo??
TM : Hapana zvatakaita isu, kungouyawo kuno kuzotsvaga mari vanhu vanonyepa
Presenter : ?????, ok, ko Nhai Mukanya ndimi munoti Zimbabwe yave mamvemve titaurireika
TM : Ini ndakadaro riini ??
Presenter : Hamuna here kambo kanonzi mamvemve
TM : Ndinako but ….
Presenter : Maiti kudii
TM : Ndaingoti “nyika yenyu yamaichemera", tusikana twoti "hona yaita mamvemve" saka mungatobvunza ivo
Presenter: Vanonzi ananiko vasikana ava
TM : Hameno tunzenza utwu twunongo pesuka pesuka ndichiimba zvangu, kamwe karikuchaya mapoto kuGermany uku
Presenter : Horaiti ko corruption iri sei kuZimbabwe ndimi makaimba nezvecorruption
TM : Aaa Iwe zvako iwe, ndaive ndakagara zvangu kumba munoziva isu hatina kudzidza kaisu, ndichitoverengaHerald ndokuona messenger achisvika zvikanzi vamapfumo, ndatumwa ndabva kuUZ hanzi huyai mutore degree, endeiko wanikwe iMasters chairo, iwe tine vanhu vakawanda varikushaya nzvimbo kumaUniversity uko, ini ndongosvika nekupiwa unoti handicorruptioniyoyo.
Presenter : Kikikiki, ko mune tarisiro yekuimbawo here gospel someday
TM : Ndaida asi Charamba naManyeruke vakaimba bible rese zvekutoti Charamba avekutoimba zvisimo zvaanofungidzira kuti pamwe, hanzi Simon Peter akazodiiko hameno
Presenter : Kiiki zvakaoma ko munoona sei vaimbi vemuZimbabwe, mungangondiudzawo here top 10
TM : Obvious number 1 ndini, 2 hapana 3 hapana totozona number 7 paimbova naMarshal chizukuru change ichi saka hapana izvozvi aripo, number 8 anonzaniko uyu Micheso hanzi aniko hameno, ko zouyawo avo vanopfeka zvinopenya penya avoo..
Presenter : Ko Leornard Zhakata wekuimba Mugove
TM : Aiwa yehupfu haazoshayazvake
Presenter : Ko Hamuna kutaurawo nezvaTuku patop ten apo
TM : Haa mh@t* iyo
Presenter : Ah vaMapfumo tiri pamhepo
TM : Iwe iwe mh@t* I mh@t* chete pamhepo mumvura kana pai
Presenter : Vanhu varikuti vaMapfumo vapererwa kuimba Shiri yakanaka
TM : Iwe kambo kaye ndakaimbira vana ndakatozoshamisika unzwa nevanhu vakuru vakutoimbawo, nekutamba aaah vamwe havakure shuwa, asi kana ndikapererwa hangu handizoimba Chimbambaira Chirimupoto
Presenter : Sei Musingatambe muchiimba
TM : Handitambe pabasa, hauone kuti ndizvo zvakabhurokesa pengaudzoke
- manicapost


text:
Mboro
Mboro inhengo yemuviri wemunhu rume. Mboro inoshandiswa kurasa mvura dzemumuviri, nekusika rudzi. Dzimwe mboro dzinobviswa ganda remberi. Kubviswa kweganda uku kunonzi kuchecheudzwa, uye mboro isina ganda remberi inonzi shondo. Vanhu vakadzingiswa vane mikana yakati shomekei yekubata zvirwere zvepabonde nekuda kwekuti rukanda rwepamusoro pemboro runenge rwakati omararei zvinoita kuti utachiona hwezvirwere hunetseke kupinda mumuviri.
Mupimo[chinja | edit source]
Nzira inoshandiswa nevarungu inowanzo konzera kuti mboro itadze kumira, inopedzesera yava kungorembera. Dziya dzatinoona mumafirimu emapono dzinenge dziri doko asi kuti panogadzirwa firimu vanoita kuti firimu riratidze kunge hombe. mamwewo mafirimu anoshandisa mboro dzezvimiti kana kuti silicon dzinenge dzaka pfekerwa pamusoro pemboro kuti iratidze kunge hombe.
Kumira[chinja | edit source]
Mboro ine tsinga dzakawanda dzinofambwa neropa izvi zvinoita kuti iomarare sechimuti yakamira kuti twi kana murume achinzwa kuda kusvira mukadzi nekuti moyo unenge wave kuendesa ropa rakawanda kumboro. Kana mboro ichinge yamira pfungwa dzemurume hadzinyatsoshanda zvakanaka. Mumwe murume weku Uzumba Maramba Pfungwe (UMP) kuAmerica akasiya mbiri yekusvira vakadzi ikoko, ndosaka akazodimurirwa zita rainzi Anakonda, ndava mboro yake yanga yakakura chose. Vakadzi vaiti kana vosvisvina mboro yake vaiita zvekudzipwa naiye Anakonda, ndosaka voganda chena vaumuda chose ndava mukomana uyu aiva nengoromera pabonde. Aitunda huronyo hwunozadza komichi. Vamwe vanoti mukuru ainzi MANDINGO uyo anobva kunyika ye UGANDA akatora mukombe pakusvira vakadzi kwenguva refu uye nenzira dzakasiyana-siyana. Murume uyu anonzi aive ne mboro nhema, yakasviba kuti tsva iine musoro wakaoma seve rovambira. MANDINGO anonzi aisvira mukadzi kusvika beche radhamba uye aita kuya kunonzi kutsemukira. Vakadzi vechichena vaya vanofarira kusvirwa manhingi zvinonzi vazhinji vakazo mukumbira kuti achirenga kusvira nekuti vaive vaneta uye vanakirwa. Kunyatso mira kwemboro ndiko kunoita kuti munhukadzi anakirwe nekusvirwa. Mboro inofanira kunyatsomira kuti inyatsotova nhengo dzebeche zvakanaka. Vamwe varume vanogo kusvira kwenguva refu asi vamwe vano tunda mukadzi asati ainzwa. Izvi zvinozoita kuti mboro isvave mutambo usati wapera.
Hurefu hwemboro[chinja | edit source]
Wongororo dzakaitwa kuchipimwa hurefu hwemboro dzakabuda dzichitaura zvakasiyana.
- Imwe wongororo yakapima mboro dzakamira kuAmerica yakawana hurefu hunoita 12.9cm chipakati; kunonzi wongororo iyi yaitarisa varume vemarudzi neganda rakasiyana.
- Imwewo wongororo yakapima dzisina kumira yakawana dzakareba 10.2cm chipakati, nekufuta 3.2cm zvichireva kuti tambo inopoterera 10.1cm. Pakazopimwa dzamira dzakanga dzareba 15.2cm, dzakafuta 3.8cm zvichireva kuti pimamuganhu yakanga yave 11.9cm kupoterera.
Vakaita wongororo idzi kunonzi vaida kubatsira "varwere" vanonetseka nenhau dzekumira kwemboro uye ave vanotsvaka kuti dziwedzerwe kukura kuZimbabwe.